

REPUBLIKA SLOVENIJA

VLADA REPUBLIKE SLOVENIJE

Številka:

270922 JO

**NAČRT ZAŠČITE IN REŠEVANJA OB**

**JEDRSKI IN RADIOLOŠKI NESREČI**

**DRŽAVNI NAČRT**

**TEMELJNI NAČRT**

Verzija 4.0

**PREDLOG**

Besedilo ni lektorirano.

**KAZALO**

[UVOD 4](#_Toc115175725)

[JEDRSKA NESREČA V NUKLEARNI ELEKTRARNI KRŠKO (NEK) 5](#_Toc115175726)

[1.1 JEDRSKA NESREČA V NUKLEARNI ELEKTRARNI KRŠKO (NEK) 6](#_Toc115175727)

[1.2 OBSEG NAČRTOVANJA OB JEDRSKI NESREČI V NEK 7](#_Toc115175728)

[1.3 ZAMISEL IZVAJANJA ZAŠČITE, REŠEVANJA IN POMOČI OB JEDRSKI NESREČI V NEK 8](#_Toc115175729)

[1.4 SILE IN SREDSTVA ZA ZAŠČITO, REŠEVANJE in POMOČ OB JEDRSKI NESREČI V NEK 15](#_Toc115175730)

[1.5 OPAZOVANJE, OBVEŠČANJE IN ALARMIRANJE OB JEDRSKI NESREČI V NEK 17](#_Toc115175731)

[1.6 AKTIVIRANJE SIL IN SREDSTEV ZA ZAŠČITO, REŠEVANJE IN POMOČ OB JEDRSKI NESREČI V NEK 22](#_Toc115175732)

[1.7 PRISTOJNOSTI IN NALOGE ORGANOV VODENJA TER DRUGIH IZVAJALCEV NAČRTA OB JEDRSKI NESREČI V NEK 24](#_Toc115175733)

[1.8 IZVAJANJE ZAŠČITE, REŠEVANJA IN POMOČI OB JEDRSKI NESREČI V NEK 34](#_Toc115175734)

[1.9 OSEBNA IN VZAJEMNA ZAŠČITA OB JEDRSKI NESREČI V NEK 41](#_Toc115175735)

[1.10 MERILA ZA KONČANJE DEJAVNOSTI ZAŠČITE, REŠEVANJA IN POMOČI OB JEDRSKI NESREČI V NEK 42](#_Toc115175736)

[JEDRSKA NESREČA V TUJINI 43](#_Toc115175737)

[2.1 JEDRSKA NESREČA V TUJINI 44](#_Toc115175739)

[2.2 OBSEG NAČRTOVANJA OB JEDRSKI NESREČI V TUJINI 46](#_Toc115175740)

[2.3 ZAMISEL IZVAJANJA ZAŠČITE, REŠEVANJA IN POMOČI OB JEDRSKI NESREČI V TUJINI 47](#_Toc115175741)

[2.4 SILE IN SREDSTVA ZA ZAŠČITO, REŠEVANJE IN POMOČ OB JEDRSKI NESREČI V TUJINI 48](#_Toc115175742)

[2.5 OPAZOVANJE, OBVEŠČANJE IN ALARMIRANJE OB JEDRSKI NESREČI V TUJINI 50](#_Toc115175743)

[2.6 AKTIVIRANJE SIL IN SREDSTEV ZA ZAŠČITO, REŠEVANJE IN POMOČ OB JEDRSKI NESREČI V TUJINI 53](#_Toc115175744)

[2.7 PRISTOJNOSTI IN NALOGE ORGANOV VODENJA TER DRUGIH IZVAJALCEV NAČRTA OB JEDRSKI NESREČI V TUJINI 54](#_Toc115175745)

[2.8 IZVAJANJE ZAŠČITE, REŠEVANJA IN POMOČI OB JEDRSKI NESREČI V TUJINI 62](#_Toc115175746)

[2.9 OSEBNA IN VZAJEMNA ZAŠČITA OB JEDRSKI NESREČI V TUJINI 65](#_Toc115175748)

[2.10 MERILA ZA KONČANJE DEJAVNOSTI ZAŠČITE, REŠEVANJA IN POMOČI OB JEDRSKI NESREČI V TUJINI 66](#_Toc115175749)

[RADIOLOŠKA NESREČA 67](#_Toc115175750)

[3.1 RADIOLOŠKA NESREČA 68](#_Toc115175752)

[3.2 OBSEG NAČRTOVANJA OB RADIOLOŠKI NESREČI 69](#_Toc115175753)

[3.3 ZAMISEL IZVAJANJA ZAŠČITE, REŠEVANJA IN POMOČI OB RADIOLOŠKI NESREČI 70](#_Toc115175754)

[3.4 SILE IN SREDSTVA ZA ZAŠČITO, REŠEVANJE IN POMOČ OB RADIOLOŠKI NESREČI 71](#_Toc115175755)

[3.5 OPAZOVANJE, OBVEŠČANJE IN ALARMIRANJE OB RADIOLOŠKI NESREČI 73](#_Toc115175756)

[3.6 AKTIVIRANJE SIL IN SREDSTEV ZA ZAŠČITO, REŠEVANJE IN POMOČ OB RADIOLOŠKI NESREČI 75](#_Toc115175757)

[3.7 PRISTOJNOSTI IN NALOGE ORGANOV VODENJA TER DRUGIH IZVAJALCEV NAČRTA OB RADIOLOŠKI NESREČI 76](#_Toc115175758)

[3.8 IZVAJANJE ZAŠČITE, REŠEVANJA IN POMOČI OB RADIOLOŠKI NESREČI 84](#_Toc115175759)

[3.9 OSEBNA IN VZAJEMNA ZAŠČITA OB RADIOLOŠKI NESREČI 87](#_Toc115175760)

[3.10 MERILA ZA KONČANJE DEJAVNOSTI ZAŠČITE, REŠEVANJA IN POMOČI OB RADIOLOŠKI NESREČI 88](#_Toc115175761)

[4 POJMI IN KRAJŠAVE, UPORABLJENI V NAČRTU 89](#_Toc115175762)

[5 SEZNAM DODATKOV IN PRILOG 93](#_Toc115175763)

# UVOD

Načrt zaščite in reševanja ob jedrski in radiološki nesreči (državni in temeljni načrt), verzija 4.0 (v nadaljnjem besedilu: načrt) določa koncept odziva ob tovrstnih nesrečah in ureja izvajanje nalog na državni ravni. Je nadgradnja Državnega načrta zaščite in reševanja ob jedrski ali radiološki nesreči, verzija 3.0. Temelji na Oceni ogroženosti ob jedrski in radiološki nesreči v Republiki Sloveniji (RS), verziji 2.2, iz leta 2019 in Oceni tveganja za jedrske in radiološke nesreče v Sloveniji, izdaja 3 iz leta 2018.

Načrt je izdelan v skladu z Zakonom o varstvu pred naravnimi in drugimi nesrečami (Uradni list RS, št. [51/06](http://www.uradni-list.si/1/objava.jsp?sop=2006-01-2182)– uradno prečiščeno besedilo, [97/10](http://www.uradni-list.si/1/objava.jsp?sop=2010-01-5021) in [21/18](http://www.uradni-list.si/1/objava.jsp?sop=2018-01-0887) – ZNOrg) (ZVNDN), Zakonom o varstvu pred ionizirajočimi sevanji in jedrski varnosti (Uradni list RS, št. [76/17](http://www.uradni-list.si/1/objava.jsp?sop=2017-01-3698), [26/19](http://www.uradni-list.si/1/objava.jsp?sop=2019-01-1196) in [172/21](http://www.uradni-list.si/1/objava.jsp?sop=2021-01-3353)) (ZVISJV-1), Uredbo o vsebini in izdelavi načrtov zaščite in reševanja (Uradni list RS, št. [24/12](http://www.uradni-list.si/1/objava.jsp?sop=2012-01-0921), [78/16](http://www.uradni-list.si/1/objava.jsp?sop=2016-01-3309) in [26/19](http://www.uradni-list.si/1/objava.jsp?sop=2019-01-1201)) (UVINZR) in drugimi predpisi ter ob upoštevanju Zaščitne strategije ob jedrski in radiološki nesreči iz leta 2021 in standarda IAEA Pripravljenost in odziv na jedrske in radiološke nesreče (IAEA Safety Standard Series No.GSR, part7).

Načrt je razdeljen na tri sklope, in sicer:

* **I. jedrsko nesrečo v Nuklearni elektrarni Krško (NEK),**
* **II. jedrsko nesrečo v tujini z vplivi na Slovenijo,**
* **III. radiološko nesrečo v Sloveniji.**

Cilj načrta je zmanjšati posledice teh nesreč, predvsem deterministične in stohastične učinke ionizirajočega sevanja.

Čeprav je za vse navedene nesreče značilna radioaktivna kontaminacija, jih v tem načrtu zaradi razlik pri odzivu obravnavamo ločeno.

Ta načrt ne ureja pripravljenosti Republike Slovenije na teroristične napade z uporabo radiološkega orožja, ker to ureja posebni načrt zaščite in reševanja.

Ta načrt ne ureja pripravljenosti ob drugih jedrskih in radioloških dogodkih iz ocene ogroženosti (v raziskovalnem reaktorju TRIGA, v skladišču radioaktivnih odpadkov CSRAO, pri nenadzorovanih virih sevanja, pri prevozu radioaktivnih in jedrskih snovi, na plovilih na jedrski pogon, v nekdanjem rudniku Žirovski Vrh), ki se jih obvladuje v okviru dejavnosti rednih služb in posebna organizacija in sredstva niso potrebna.

Ta načrt ne ureja tehnoloških vidikov varnosti ob jedrski nesreči v NEK.

# JEDRSKA NESREČA V NUKLEARNI ELEKTRARNI KRŠKO (NEK)

## JEDRSKA NESREČA V NUKLEARNI ELEKTRARNI KRŠKO (NEK)

Načrt je izdelan za:

* **jedrsko nesrečo** **v NEK** z večjim izpustom radioaktivnih snovi v okolje.

**Značilnosti jedrske nesreče**

Nesreča vključuje poškodbo goriva v reaktorju ali v bazenu z izrabljenim jedrskim gorivom. Sproščeni radioaktivni material se formira v oblak, ki lahko v neposredni bližini elektrarne povzroči resne posledice, če zaščitni ukrepi niso pravočasno in ustrezno izvedeni.

Ob jedrski nesreči se sprostijo radioaktivne snovi (radioaktivni plini in radioaktivni delci) pretežno v ozračje in se razširjajovobliki radioaktivnega oblakavširše okolje. Stopnja ogroženosti ob jedrski nesreči zaradi radioaktivnega onesnaženja okolja je odvisna od vrste in količine izpuščene aktivnosti posameznih skupin radionuklidov (žlahtni plini, radioizotopi joda, dolgoživi fisijski produkti). Prenos in razširjanje sta odvisna od vremenskih razmer. Radioaktivni delci se med prenosom usedajo (suhi used) ali pa izpirajo s padavinami (mokri used) na površine pod seboj. Radioaktivno sevanje prihaja do človeka po treh glavnih prenosnih poteh: z vdihavanjem radioaktivnih delcev, zaužitjem z vodo in hrano ter neposrednim zunanjim obsevanjem iz radioaktivnega oblaka ali z onesnaženih tal. Radioaktivne snovi lahko pridejovtelo tudi prek odprtih ran.

Vrsta in stopnja ogroženosti ob jedrski nesreči se s časom spreminjata. Nezaščiteni prebivalci vbližini kraja nesreče bodovprvih urah po izpustu najprej izpostavljeni zunanjemu sevanju iz radioaktivnega oblaka in vdihavanju radioaktivnih delcev, še posebej izotopov radioaktivnega joda, ki se kopičijovščitnici. Srednje (nekaj dni po nesreči) in dolgoročno pa prihaja do obsevne obremenitve zaradi zaužitja onesnažene hrane (I-131vmleku, listnati zelenjavi in pitni vodi), še posebejvkrajih, kjer uporabljajo za pitje in napajanje živine deževnico, ter zaradi zunanjega sevanja z onesnaženih tal. V tem obdobju so pomembni dolgoživi radionuklidi, kot npr. 137Cs, 134Cs, 90Sr.

Ob jedrski nesreči ni pričakovati nastanka verižne nesreče.

## OBSEG NAČRTOVANJA OB JEDRSKI NESREČI V NEK

Za jedrsko nesrečo v NEK se izdelajo načrti zaščite in reševanja na **vseh ravneh** načrtovanja:

* državni ravni in ravni regij (raven države: državni in regijski načrt),
* ravni lokalne skupnosti (občinski načrti) in
* na ravni organizacije (načrt NEK).

**Temeljni načrt je državni načrt**, ki določa koncept/zamisel odziva na vseh ravneh načrtovanja in podrobno ureja izvajanje nalog na državni ravni.

Regijski, občinski in načrt NEK morajo biti skladni s tem načrtom, predvidene naloge in postopki pa podrobno razdelani.

Obseg načrtovanja na regijski, lokalni ravni in v NEK je določen v poglavju 1.8 in je pogojen s stopnjo ogroženosti določenega območja.

## ZAMISEL IZVAJANJA ZAŠČITE, REŠEVANJA IN POMOČI OB JEDRSKI NESREČI V NEK

Načrti zaščite in reševanja na vseh ravneh načrtovanja ob jedrski nesreči v NEK temeljijo na naslednjih podlagah:

1. Na **stopnji nevarnosti/klasifikaciji** izrednega dogodka v elektrarni, ki jo razglasi NEK:

* **stopnja 1 - začetna nevarnost** (*Alert*)

NEK jo razglasi pri nastanku ali razvoju dogodkov, ki imajo ali bi lahko imeli za posledico zmanjšanje varnosti v jedrski elektrarni. Možen je manjši izpust radioaktivnih snovi, ni pa pričakovati večjega tveganja za okolico,

* **stopnja 2 - objektna nevarnost** (*Site Area Emergency*)

NEK jo razglasi pri nastanku ali razvoju dogodkov, ki imajo ali bi lahko imeli za posledico večjo odpoved varnostnih funkcij elektrarne in posledično ogroženost osebja jedrske elektrarne in okolice elektrarne (500 m). Obstaja možnost ali pa je prišlo do izpusta radioaktivnih snovi v obsegu, ki zahteva zaščitne ukrepe v jedrski elektrarni, vključno z evakuacijo območja jedrske elektrarne in območja, ki je pod neposrednim nadzorom jedrske elektrarne (500 m),


* **stopnja 3 - splošna nevarnost** (*General Emergency*)

NEK jo razglasi, ko grozi oziroma je prišlo do poškodbe ali taljenja sredice z možnostjo poškodovanja zadrževalnega hrama. Obstaja velika verjetnost ali pa je prišlo do izpusta radioaktivnih snovi v okolje v obsegu, ki zahteva zaščitne ukrepe na območju izven območja jedrske elektrarne.

Ob nenormalnem dogodku (Unusual event) – stopnja 0, ki ga načrt ne obravnava, steče obveščanje Uprave RS za jedrsko varnost (URSJV), ki nadalje o tem obvešča javnost in po presoji tudi mednarodno strokovno javnost.

1. Na vnaprej določenih **območjih načrtovanja**, in sicer (ob navedbi območja so navedeni ključni zaščitni ukrepi):

* **območje preventivnih ukrepov (OPU)** je območje naselij v 3 km polmeru okrog NEK. S tega območja se takoj ob razglasitvi splošne nevarnosti (preventivno) evakuira prebivalstvo, če je varno,
* **območje takojšnjih ukrepov (OTU)** je območje naselij v 10 km polmeru okrog NEK. Po razglasitvi splošne nevarnosti se izvaja zaklanjanje, po evakuaciji OPU pa evakuacija OTU, če/ko je varno,
* **razširjeno območje ukrepanja (ROU)** je območje naselij v 25 km polmeru okrog NEK. Po razglasitvi splošne nevarnosti se izvaja zaklanjanje in radiološka zaščita, kasneje se zaščitni ukrepi izvajajo na podlagi razvoja nesreče in meritev v posameznih sektorjih (območje je razdeljeno na 16 sektorjev po 22,5 stopinj, kakor prikazuje slika 1 spodaj),
* **območje splošne pripravljenosti je celotno območje RS (OSP).** Po razglasitvi splošne nevarnosti se izvaja radiološka zaščita, kasneje se zaščitni ukrepi izvajajo na podlagi meritev. Na tem območju se po evakuaciji izvaja tudi sprejem in oskrba evakuiranega prebivalstva z OPU in OTU.



Slika 1: Območja načrtovanja zaščitnih ukrepov ob jedrski nesreči v NEK. OPU (3 km), OTU (10 km) in ROU (25 km).

1. Na **akcijskih in intervencijskih** ravneh:

* **akcijske ravni** (AR)**:** značilni, vnaprej določeni in merljivi kriteriji, ki določajo ustrezno stopnjo nevarnosti,
* **operativne intervencijske ravni** (OIR): vnaprej določena merila za ukrepanje ob nesreči.

**P – 1 Akcijske ravni (AR) in operativne intervencijske ravni (OIR)**

1. Na upoštevanju ustreznih **časovnih okvirov** ob razglasitvi splošne nevarnosti:

|  |  |  |  |
| --- | --- | --- | --- |
| Naloga | Čas | Opombe |  |
| Klasifikacija nevarnosti | <15 min |  |  |
| Prvo NEK obvestilo zunanjim organom | <15 min |  |  |
| Obvestilo državam znotraj ROU | <1 h | **(Republika Hrvaška)** |  |
| Začetek izvajanja zaščitnih ukrepov | <1 h |  |  |
| Sporočilo za sosednje države in mednarodne organizacije | <2 h |  |  |
| Vzpostavitev sprejemališč | <3 h |  |  |
| Novinarska konferenca za medije | <4 h |  |  |

Shema 1: Časovni okviri za izvedbo ključnih dejavnosti po razglasitvi splošne nevarnosti ob jedrski nesreči v NEK.

1. Na upoštevanju:

* **splošnih načel** varstva pred naravnimi in drugimi nesrečami (ZVNDN),
* **obveznem izvajanju odločitev** organov, pristojnih za vodenje Civilne zaščite (CZ) in drugih sil za zaščito, reševanje in pomoč (ZVNDN),
* **predhodni obveščenosti** potencialno prizadetega prebivalstva (UVINZR),
* **varstva reševalcev** in drugega osebja (ZVISJV-1).

**Zamisel izvedbe zaščite, reševanja in pomoči (ZRP)**

Odziv na jedrsko nesrečo je odvisen od **stopnje nevarnosti**, ki jo razglasi NEK na podlagi **akcijskih ravni**.

Ob **začetni nevarnosti** steče obveščanje na vseh ravneh in aktiviranje sil NEK, mestne očine Krško in organov CZ občine Brežice in posavske regije. **Ob objektni nevarnosti,** če se ta razglasi brez predhodne razglasitve začetne nevarnosti, steče obveščanje na vseh ravneh in aktivirajo se sile NEK, mestne občine Krško, organi CZ občine Brežice in posavske regije, ki se pripravijo oziroma začnejo izvajati predvidene zaščitne ukrepe pretežno znotraj območja elektrarne. Ob razglasitvi **splošne nevarnosti** steče hkratno obveščanje in aktiviranje vseh ravni in se **brez odredbe ali meritev radioaktivnosti začnejo izvajati vsi** zaščitni ukrepi, opredeljeni v poglavju 1.8.

**Neposredno** po razglasitvi splošne nevarnosti se izvedejo naslednji zaščitni ukrepi na/za:

**OPU (3 km)**: radiološka zaščita in evakuacija.

**OTU (10 km)**: radiološka zaščita, zaklanjanje in takoj po izvedeni evakuaciji z OPU evakuacija OTU.

**ROU (25 km):** radiološka zaščita in zaklanjanje.

**OSP (območje Slovenije)**: radiološka zaščita in sprejem ter oskrba evakuiranih prebivalcev.

Takoj ob nesreči se vzpostavi **izredni monitoring radioaktivnosti***,* in ko so na voljo rezultati meritev, se zaščitni ukrepi prilagajajo rezultatom ob upoštevanju **OIR.**

Poleg izvedbe zaščitnih ukrepov se takoj po razglasitvi splošne nevarnosti (gl. čas. okvir):

* obvesti Republiko Hrvaško, ki je na območju ROU in
* organizira novinarsko konferenco za medije.

Delo po načrtu se zaključi, ko so izvedeni vsi zaščitni ukrepi in so razmere stabilne oziroma ni več pričakovati poslabšanja razmer ali skorajšnjega izboljšanja (trajna izpostavljenost).

Grafični prikaz zamisli izvedbe zaščite, reševanja in pomoči – koncept odziva ob jedrski nesreči v NEK prikazuje naslednja shema:

**Minute**

**IZREDNI DOGODEK V NEK**

**Dodatni ZU na OSP**

**Dodatni ZU na ROU**

**Dodatni ZU na OPU in OTU**

**Vzpostavitev izrednega monitoringa radioaktivnosti**

**Konferenca za medije**

**ZRP na OSP**

**ZRP na ROU**

**ZRP na OPU in OTU**

**Aktiviranje vseh sil za ZRP**

**Konec ZRP**

**Konec ZRP**

**obveščanje**

**obveščanje**

**obveščanje**

**KLASIFIKACIJA NEVARNOSTI**

**ZAČETNA NEVARNOST**

**Aktiviranje NEK, KK, BR\*, Po.\*, RS\***

**Priprava na in izvajanje ZRP**

**OBJEKTNA NEVARNOST**

**Aktiviranje NEK, KK, BR\*, Po.\*, RS\***

**Priprava na in izvajanje ZRP**

**SPLOŠNA NEVARNOST**

**Ure, dnevi**

**Izvajanje ZRP**

**Tedni**

**Vzpostavitev osnovnih pogojev za življenje**

**KONEC ZRP**

Shema 2: Izvedba ZRP ob jedrski nesreči v NEK.

**Legenda**:

* NEK - sile ZRP v Nuklearni elektrarni Krško;
* KK - sile ZRP mestne občine Krško;
* ZRP - zaščita, reševanje in pomoč;
* RS\*, Po\*, BR\* - organi CZ na ravni države, regije Posavje in občine Brežice;
* OPU - območje preventivnih ukrepov (3 km);
* OTU – območje takojšnjih ukrepov (10 km);
* ROU – razširjeno območje ukrepanja (25 km);
* OSP – območje splošne pripravljenosti (RS);
* ZU – zaščitni ukrep.

**Pojasnila k shemi 2:**

**Izpostave Uprave RS za zaščito in reševanje (URSZR), regije in občine na posameznih območjih načrtovanja:**

|  |  |  |  |  |
| --- | --- | --- | --- | --- |
| **OPU**  I**zpostave** **URSZR**,  regije in  občine | **OTU**  I**zpostave URSZR**,  regije in  občine | **ROU**  I**zpostave URSZR**,  regije in  občine | **OSP**  **Izpostave URSZR**,  regije in  občine | ***OSP***  **Izpostave URSZR**,regije za sprejem in oskrbo |
| **Brežice**  Posavska  Krško | **Brežice**  Posavska  *Krško*  Brežice | **Brežice**  Posavska  *Krško*  *Brežice*  Sevnica  Kostanjevica  **Novo mesto**  Dolenjska  Šentjernej  Škocjan  Šmarješke T.  **Celje**  Z. Štajerska  Laško  Dobje  Šentjur  Kozje  Podčetrtek  Bistrica ob Sotli | I**zpostave** /regije ali deli z občinami, ki niso zajete v stolpcih 1,2,3 | **Ljubljana**, Ljubljanska  **Novo mesto**  Dolenjska  **Celje**  Z. Štajerska  **Maribor**  V. Štajerska |

**Uporaba načrta**

Načrt zaščite in reševanja ob jedrski nesreči v NEK se uporablja ob razglašenih stopnjah nevarnosti v NEK do izpolnitve meril za končanje dejavnosti ZRP, ko so zagotovljeni osnovni pogoji za življenje.

## SILE IN SREDSTVA ZA ZAŠČITO, REŠEVANJE in POMOČ OB JEDRSKI NESREČI V NEK

Za ZRP ob jedrski nesreči v NEK se skladno z nalogami iz poglavja 1.8 uporabijo sile in sredstva:

* NEK,
* lokalnih skupnosti/občin in
* države.

**Na državni ravni se uporabijo:**

* organi vodenja Civilne zaščite (CZ) in drugih sil za ZRP:
  + Poveljnik Civilne zaščite Republike Slovenije (P CZ RS) in Štab Civilne zaščite Republike Slovenije (Š CZ RS),
* sile za ZRP:
  + enote, službe in drugi operativni sestavi društev in organizacij; enote gospodarskih družb, zavodov in drugih organizacij; enote in službe CZ, organizirane na državni ravni .

Za izvajanje **nalog iz načrta, ki se izvajajo na državni ravni**

* + služba za podporo Š CZ RS,
  + informacijski center,
  + logistični center.

Za izvajanje **nalog pri** izvajanju ZRP na prizadetem območju:

* + državna enota za hitre reševalne intervencije (DEHI), ki jo sestavljajo enote, organizirane na državni ravni, potrebne za ukrepanje ob jedrski nesreči v NEK.

Pri ZRP ob jedrski nesreči v NEK sodelujejo enote:

* Slovenske vojske (SV) z:
  + enotami za jedrsko, radiološko, kemijsko in biološko obrambo (v nadaljevanju JRKBO), helikopterji in letalniki, logističnimi in inženirskimi zmogljivostmi ter zmogljivostmi za postavitev začasnih poveljniških mest,
  + dodatnimi silami za pomoč evakuiranemu prebivalstvu ob večjih potrebah.
* Policije z:
  + zmogljivostmi policijskih postaj, policijskih uprav in Generalne policijske uprave (GPU); policisti Posebne policijske enote in helikopterji Letalske policijske enote.

Uporabijo se sredstva za ZRP ter sredstva pomoči iz državnih rezerv materialnih sredstev, ki se skladno z načrtom ustrezno dopolnijo.

*URSZR po dokončanju načrtov na vseh ravneh načrtovanja v sodelovanju z nosilci načrtovanja izdela pregled razpoložljivih sil in sredstev ter pripravi načrt zagotavljanja manjkajočih sil in sredstev (vzpostavitev, mednarodna pomoč itd.) za ukrepanje ob jedrski nesreči v NEK.*

**D – 1 Načrt dejavnosti MO/URSZR**

## OPAZOVANJE, OBVEŠČANJE IN ALARMIRANJE OB JEDRSKI NESREČI V NEK

**Opazovanje**

Opazovanje ob jedrski nesreči v NEK obsega:

* poročila o stanju v NEK (akcijske ravni),
* redni in izredni monitoring radioaktivnosti.

*Za poročanje o stanju v NEK (akcijske ravni) je pristojen NEK, za monitoring radioaktivnosti (redni in izredni) so pristojni Ministrstvo za okolje in prostor – Uprava RS za jedrsko varnost (MOP – URSJV), Ministrstvo za zdravje – Uprava RS za varstvo pred sevanji (MZ – URSVS) in Ministrstvo za kmetijstvo, gozdarstvo in prehrano (MKGP) ter NEK (za območje NEK).*

**Predhodno obveščanje**

Prebivalce na OPU in OTU, ki bi bili ob jedrski nesreči najbolj prizadeti, se o nevarnosti nesreče in ukrepanju predhodno obvesti. Obvestilo zajema naslednje informacije, pripravljene tako, da so razumljive širši javnosti:

* osnovna dejstva o radioaktivnosti in njenih učinkih na ljudi in okolje,
* posledice različnih scenarijev nesreče / stopenj nevarnosti za prebivalstvo in okolje,
* predvidene ukrepe za alarmiranje,
* o ZRP ter
* napotke za ravnanje prebivalstva..

Pripravijo se tudi informacije o komunikacijskih kanalih ob nesreči, nasveti za pripravljenost za ustanove, kot so šole, vrtci, domovi starejših občanov, bolnišnice in druge podobne ustanove, ter priporočila za posebej prizadete poklicne skupine*.*

*Za predhodno obveščanje sta pristojni občini na OPU in OTU v sodelovanju z NEK. Pripravo obvestila koordinira Izpostava URSZR Brežice.*

**Obveščanje ob jedrski nesreči**

**Pristojne organe in druge izvajalce načrtov** na vseh ravneh načrtovanja se obvesti **ob vseh razglašenih stopnjah** nevarnosti:

URSJV

URSZR

CORS

Izpostava URSZR

ReCO Brežice

NEK

Vlada RS

P in Š CZ RS

URSZR – vodstvo

Izpostave URSZR

Vladne službe, ministrstva,

drugi izvajalci načrta (**P–2**)

Države in mednarodne organizacije (**P-3)**

*MO: Kabinet, IRSVNDN, OC SV*

*NCKU* (**P-4**)

Shema 3: Obveščanje ob jedrski nesreči v NEK.

Obvestilo vsebuje vnaprej pripravljene informacije glede na stopnjo nevarnosti, ki jo razglasi NEK.

*Obveščanje pristojnih organov in drugih izvajalcev načrtov o nesreči izvedejo URSZR/CORS in regijski centri za obveščanje, v nadaljevanju se obvešča prek dnevnoinformativnega biltena.*

**P – 2 Obveščanje izvajalcev načrta ob jedrski nesreči v NEK**

**P – 3 Obveščanje drugih držav in mednarodnih organizacij**

**P – 4 Obveščanje drugih organov in organizacij**

**Obveščanje in alarmiranje prebivalcev (na ogroženem območju OPU, OTU)**

* Ob **začetni** nevarnosti: prejmejo obvestilo za splošno javnost, in sicer, da se je zgodila nesreča, ki jo obvladuje NEK, da zaščitni ukrepi za prebivalce niso potrebni in so pristojni organi pripravljeni na nadaljnje ukrepanje, če bo treba.
* Ob **objektni** nevarnosti: obvestilo z besedilom, ki vključuje ključne informacije kot pri splošni nevarnosti (gl. spodaj) in informacije o komunikacijskih kanalih ob nesreči, pripravljalni nasveti za ustanove, kot so šole, vrtci, domovi starejših občanov, bolnišnice in druge podobne ustanove, ter priporočila za posebej prizadete poklicne skupine.
* Ob **splošn**i nevarnosti se sproži **alarmni znak** za:

**NEPOSREDNO NEVARNOST** na OPU in OTU ter se poda obvestilo za te prebivalce in prebivalce cele Slovenije, ki vsebuje podatke o:

* + nesreči in trenutnem stanju v NEK,
  + možnem razvoju in posledicah nesreče,
  + osebni in vzajemni zaščiti,
  + tem, kakšno pomoč lahko pričakujejo,
  + tem, kako naj sodelujejo pri izvajanju zaščitnih ukrepov,
  + grafični prikaz in navedba območij zaščitnih ukrepov,

**OPU (evakuacija), OTU (zaklanjanje)** in

* + tem, kje dobijo dodatne in nadaljnje informacije.

*Začetno obveščanje prebivalcev na podlagi sporočila NEK o stopnji nevarnosti in že pripravljenih sporočil URSZR/CORS poteka prek nacionalnih medijev.*

**(P-5) Besedila obvestil ob razglašenih stopnjah nevarnosti**

**Obveščanje splošne javnosti med nesrečo**

Na državni ravni se vzpostavi **medijsko središče**, ki ga vodijo predstavniki Urada vlade za komuniciranje (UKOM), ki:

* organizirajo in vodijo novinarske konference za domače in tuje medije, kjer sodelujejo predstavniki NEK, organi CZ in predstavniki ministrstev in vlade. Prva novinarska konferenca se organizira v prvih urah po razglasitvi splošne nevarnosti, naslednje sledijo v rednih intervalih,
* koordinirajo skupna sporočila za javnost in jih posredujejo javnosti prek medijev, svetovnega spleta in družbenih omrežij,
* obveščajo tujo javnost prek ustaljenih oblik komuniciranja,
* vzdržujejo stike z redakcijami tujih medijev in novinarji, akreditiranimi v Sloveniji ter skrbijo, da imajo na razpolago informativno in drugo gradivo in da so jim dostopni informacijski viri ter
* spremljajo poročanje domačih in tujih medijev (vključno z družbenimi mediji) in po potrebi koordinirajo pripravo odzivov.

*Za vzpostavitev medijskega središča in druge naloge pri obveščanju splošne javnosti je pristojen UKOM. Pred začetkom delovanja Š CZ RS naloge obveščanja opravlja URSJV.*

Na državni ravni se vzpostavi **informacijski center**. Informacijski center ob jedrski nesreči v NEK sodeluje predvsem pri:

* informiranju o posledicah nesreče in drugih razmerah ter pri napotkih prebivalcem s prizadetega območja,
* nudenju psihološke in duhovne pomoči prizadetim in svojcem prizadetih,
* prevajalskih storitvah, če so med prizadetimi tudi državljani drugih držav oziroma zaradi mednarodne pomoči in
* nudenju pomoči pri vzpostavitvi stikov prizadetih prebivalcev s svojci.

Pri delu sodeluje z zdravstveno službo, policijo, socialno službo, poizvedovalno službo, duhovniki in drugimi.

*Informacijski center vzpostavi URSZR.*

**D – 1 Načrt dejavnosti MO/URSZR**

**Obveščanje drugih držav in mednarodnih organizacij**

Ob jedrski nesreči v NEK se obvešča:

* Mednarodno agencijo za atomsko energijo (IAEA),
* Urad ZN za usklajevanje humanitarnih zadev (UN OCHA),
* Evropsko unijo (EU) / Evropsko komisijo (EK) prek :
  + sistema za izmenjavo radioloških informacij (ECURIE),
  + Centra za usklajevanje nujnega odziva (ERCC),
* NATO
  + Evroatlantski center za usklajevanje odziva na nesreče (EADRCC),
* sosednje in druge države,
* tuja diplomatska predstavništva v Sloveniji in
* druge mednarodne organizacije.

*Sosednje države, IAEA in EU–ECURIE obvešča URSJV, UN OCHA, EU-ERCC, NATO-EADRCC, sosednje in druge države, skladno s sporazumi s področja varstva pred naravnimi in drugimi nesrečami, obvešča URSZR, diplomatska predstavništva in druge mednarodne organizacije pa Ministrstvo za zunanje zadeve (MZZ) in drugi organi, skladno z mednarodnimi sporazumi.*

**P – 3 Obveščanje drugih držav in mednarodnih organizacij**

## AKTIVIRANJE SIL IN SREDSTEV ZA ZAŠČITO, REŠEVANJE IN POMOČ OB JEDRSKI NESREČI V NEK

**Aktiviranje sil in sredstev** za ZRP poteka glede na stopnjo nevarnosti, ki jo razglasi NEK, **P CZ RS se aktivira že ob začetni ali objektni nevarnosti**.

* Ob **ZAČETNI NEVARNOSTI se aktivirajo**:
  + sile za ZRP v NEK in Mestne občine Krško ter organi CZ v Občini Brežice in regiji Posavje.

*Postopke aktiviranja ureja načrt zaščite in reševanja ob jedrski in radiološki nesreči za Posavje.*

* Ob **OBJEKTNI NEVARNOSTI se aktivirajo**:
  + sile za ZRP v NEK in Mestne občine Krško ter organi CZ v Občini Brežice in regiji Posavje.

*Postopke aktiviranja ureja načrt zaščite in reševanja ob jedrski in radiološki nesreči za Posavje.*

* Ob **SPLOŠNI NEVARNOSTI se aktivirajo** :
  + vse sile na vseh ravneh (če pred tem niso bile razglašene predhodne faze nevarnosti).

**Ob razglašeni splošni nevarnosti obveščanje pristojnih organov in izvajalcev načrta predstavlja tudi njihovo aktiviranje in pomeni začetek delovanja po tem načrtu.**

*Aktiviranje sil na ravni države izvaja CORS, postopke aktiviranja drugih sil ureja načrt zaščite in reševanja ob jedrski in radiološki nesreči za Posavje in načrti drugih regij.*

**P – 6 Aktiviranje sil na ravni države**

**Sredstva pomoči**

Za evakuirane prebivalce z OPU in OTU se ob sprejemu in oskrbi zagotovi sredstva pomoči. Sredstva pomoči so živila, pitna voda, obleka, obutev, zdravila in drugi predmeti oziroma sredstva, ki so namenjena brezplačni razdelitvi ogroženemu in prizadetemu prebivalstvu kot pomoč za lajšanje posledic nesreče.

*Sredstva pomoči sorazmerno zagotavljata občini z OPU in OTU; za živila in druga sredstva za neposredno oskrbo evakuiranega prebivalstva zagotavljata finančna sredstva, druga sredstva, nabavljena že v fazi pripravljenosti (npr. obleka), pa hranijo logistični centri izpostav URSZR, kjer so občine nastanitve evakuiranega prebivalstva.*

Sredstva pomoči za druge prebivalce se zagotavljajo iz državnih blagovnih rezerv, prav tako pomoč NEK, če opreme na lokaciji ne bilo možno zagotoviti (gorivo za dizel generatorje, dizel generatorji, črpalke, kompresorji, voda).

*O teh sredstvih pomoči odloča Vlada RS na predlog P CZ RS.*

**P – 7 Seznam sredstev pomoči**

**Sredstva za osebno in skupinsko zaščito**

URSZR hrani rezervna sredstva in opremo za osebno in skupinsko zaščito za primer jedrske in radiološke nesreče.

*O aktiviranju teh sredstev odloča P CZ RS.*

**P – 8 Seznam rezervnih sredstev in opreme za osebno in skupinsko zaščito**

**Mednarodna pomoč**

Za mednarodno pomoč se zaprosi, če domače sile in sredstva za zaščito, reševanje in pomoč niso zadostna ali iz objektivnih razlogov niso razpoložljiva v času nesreče.

*Za mednarodno pomoč zaprosi P CZ RS ali Vlada RS. Skladno s pristojnostmi pri pripravi in realizaciji prošenj za mednarodno pomoč sodelujejo URSZR, URSJV in MZZ.*

**P – 9 Obrazci prošenj za mednarodno pomoč**

## PRISTOJNOSTI IN NALOGE ORGANOV VODENJA TER DRUGIH IZVAJALCEV NAČRTA OB JEDRSKI NESREČI V NEK

Naloge po tem načrtu opravljajo:

* državna uprava (Vlada RS, vladne službe, ministrstva, organi v sestavi, upravne enote),
* sile za ZRP (enote, službe in drugi operativni sestavi društev in organizacij; enote gospodarskih družb, zavodov in drugih organizacij; organi, enote in službe CZ; Policija, SV, drugi izvajalci) in
* NEK.

**Vlada RS:**

* sprejme načrt in
* **vodi** dejavnosti za zaščito in reševanje ob jedrski nesreči v NEK.

**Poveljnik CZ RS:**

* **operativno vodi** dejavnosti za ZRP ob jedrski nesreči v NEK **po razglasitvi splošne** **nevarnosti** v NEK.

**Ministrstva, organi v sestavi, vladne službe, upravne enote**

Ministrstva, organi v sestavi, vladne službe in upravne enote pripravijo **načrte dejavnosti**, ki zajemajo:

* način zagotavljanja izvajanja dejavnosti med nesrečo (skladno s konceptom odziva v tem načrtu),
* organizacijo, ukrepe in naloge ter njihove izvajalce,
* materialna, finančna in druga sredstva za izvajanje nalog in ukrepov ter
* usmeritve za organiziranje, delovanje in izvajanje dejavnosti na regijski in lokalni ravni.

**Ministrstvo za obrambo (MO)**

**Uprava RS za zaščito in reševanje (URSZR):**

* + usklajuje načrtovanje za primer jedrske nesreče v NEK na vseh ravneh načrtovanja,
  + vzpostavi Službo za podporo P CZ RS in zagotavlja druge pogoje za delo P in Š CZ RS,
  + zagotavlja pogoje za delo izpostav URSZR ter regijskih sil za ZRP,
  + vzpostavi enoto za hitre reševalne intervencije (EHI),
  + vzpostavi informacijski center,
  + zagotavlja logistično podporo delovanju sil za ZRP,
  + izvaja obveščanje prebivalcev, pristojnih organov in izvajalcev načrta in mednarodnih organizacij in držav,
  + zagotavlja delovanje komunikacijskega sistema ob nesreči,
  + izvaja aktiviranje pristojnih organov in izvajalcev načrta,
  + koordinira mednarodno pomoč
  + sodeluje pri oblikovanju državnih rezerv in
  + pripravi poročilo o izvedbi načrta.

**Generalštab Slovenske vojske** **(GŠSV)** načrtuje:

* + sodelovanje SV pri izvedbi radiološkega izvidovanja/detekcije, dozimetrične kontrole in dekontaminacije,
  + uporabo zračnih plovil s posadkami,
  + angažiranje inženirskih sil,
  + sodelovanje SV pri sprejemu in oskrbi evakuiranega prebivalstva in
  + ukrepe za usklajevanje delovanja SV pri ZRP.

**D - 1 Načrt dejavnosti MO/URSZR**

**Ministrstvo za okolje in prostor (MOP):**

v sodelovanju z Agencijo za radioaktivne odpadke (ARAO) ureja dejavnosti v zvezi z radioaktivnimi odpadki ob izvajanju ZRP .

**Uprava RS za jedrsko varnost (URSJV):**

* + organizira Skupino URSJV za obvladovanje izrednega dogodka za *s*trokovno podporo P in Š CZ RS in predlaga ustrezne zaščitne ukrepe,
  + oblikuje program izrednega monitoringa radioaktivnosti ob jedrski nesreči v NEK in ga vodi,
  + pripravi prvo sporočilo za javnost in sodeluje pri nadaljnjih,
  + sodeluje pri zagotavljanju mednarodne pomoči,
  + skladno s pristojnostmi obvešča države in mednarodne organizacije in
  + skrbi za delovanje sistema za komuniciranje med izrednim dogodkom (KID).

**Agencija RS za okolje (ARSO):**

* + Skupini URSJV za obvladovanje izrednega dogodka zagotavlja meteorološke podatke in pripravlja meteorološke modele.

**D – 2 Načrt dejavnosti MOP/URSJV**

**Ministrstvo za notranje zadeve (MNZ):**

* opravlja nujne naloge, ki se nanašajo na organizacijo in izvedbo ukrepov na prizadetem območju.

**Policija:**

* + varuje življenje, osebno varnost in premoženje ljudi ter vzdržuje javni red na območju izvajanja ZRP,
  + zavaruje prizadeto območje,
  + nadzira in ureja promet glede na prometno infrastrukturo na območju izvajanja ZRP,
  + z letalsko enoto sodeluje pri izvajanju nalog, pomembnih za ZRP ter
  + sodeluje pri identifikaciji oseb.

**D - 3 Načrt dejavnosti MNZ**

**Ministrstvo za zdravje (MZ):**

* organizira in usklajuje nudenje vseh vidikov zdravstvene oskrbe evakuiranim in drugim prizadetim prebivalcem ter zagotavlja izvajanje registracije, ocenjevanje in spremljanje prejetih doz,
* sodeluje pri zagotavljanju mednarodne pomoči v zvezi z zdravljenjem v tujini in zdravili,
* usklajuje dejavnosti v zvezi z evakuacijo zdravstvenih ustanov s prizadetega območja,
* skrbi za zagotavljanje jodne profilakse/uporabe tablet kalijevega jodida (KI),
* organizira zdravstveno oskrbo izvajalcev ZRP.

**Uprava RS za varstvo pred sevanji (URSVS):**

* + sodeluje pri vzpostavitvi in izvajanju izrednega monitoringa radioaktivnosti in
  + s predstavniki sodeluje pri delu Skupine URSJV za obvladovanje izrednega dogodka .

**D - 4 Načrt dejavnosti MZ**

**Ministrstvo za kmetijstvo, gozdarstvo in prehrano (MKGP):**

* sodeluje pri vzpostavitvi in izvajanju izrednega monitoringa radioaktivnosti,
* opravlja upravne in nadzorne naloge, ki se nanašajo na varnost in kakovost živil živalskega in rastlinskega izvora, zdravje in dobrobit živali, živalsko krmo, zdravje rastlin, semenski material in fitofarmacevtska sredstva.

**D – 5 Načrt dejavnosti MKGP**

**Ministrstvo za infrastrukturo (MI):**

* izdela načrt prometne ureditve ob izvajanju evakuacije,
* postavi prometno signalizacijo in opremo za označevanje odvoznih evakuacijskih poti in dovoznih poti za intervencijske sile, vzpostavi zapore posameznih cest in cestnih odsekov ter odsekov železniških prog,
* obvešča javnost in prednostne uporabnike prometnih storitev o zaporah in drugih spremembah v cestnem, železniškem in zračnem prometu.

**D – 6 Načrt dejavnosti MI**

**Ministrstvo za zunanje zadeve (MZZ):**

* vzdržuje stike z vladami drugih držav in mednarodnimi organizacijami,
* na predlog pristojnih organov obvešča tuja diplomatska in konzularna predstavništva, pristojna za RS, o razmerah v državi in o posledicah nesreče ter o razmerah, ki lahko vplivajo na varnost tujih državljanov v RS.

**D – 7 Načrt dejavnosti MZZ**

**Ministrstvo za finance (MF):**

* določi prednosti pri uporabi sredstev proračuna RS,
* pripravi predloge ukrepov za zagotovitev oziroma prerazporeditev možnega obsega finančnih sredstev za *odpravo posledic nesreče.*
* pripravi oceno možnosti dodelitve finančnih sredstev iz državnega proračuna.

**D – 8 Načrt dejavnosti MF**

**Ministrstvo za gospodarski razvoj in tehnologijo (MGRT):**

* sodeluje pri dejavnostih v zvezi z blagovnimi rezervami za nesrečo in ob nesreči,
* sodeluje pri sprejemanju odločitev o nadaljevanju storitvenih in drugih dejavnosti na prizadetem območju ter
* sodeluje pri zagotavljanju gostinsko - turističnih zmogljivosti za začasno namestitev evakuiranih prebivalcev.

**D - 9 Načrt dejavnosti MGRT**

**Ministrstvo za delo, družino, socialne zadeve in enake možnosti (MDDSZEM):**

* usklajuje dejavnosti v zvezi z evakuacijo socialnovarstvenih ustanov,
* usklajuje dejavnosti ob *sprejemu in oskrbi* za socialnovarstvene ustanove in
* sodeluje pri zagotavljanju psihološke pomoči prizadetim.

**D -10 Načrt dejavnosti MDDSZEM**

**Ministrstvo za izobraževanje, znanost in šport (MIZŠ):**

* v sodelovanju z lokalnimi skupnostmi sodeluje pri organizaciji evakuacije vzgojno-izobraževalnih institucij,
* ob sprejemu in oskrbi sodeluje pri organizaciji vzgojno-izobraževalnega procesa za evakuirane prebivalce in oskrbi z najnujnejšimi potrebščinami in
* odloča o prenehanju pouka ali predčasnem koncu šolskega leta in o vzgojno-izobraževalnem delu na področju visokega šolstva.

**D - 11 Načrt dejavnosti MIZŠ**

**Ministrstvo za javno upravo (MJU):**

* v sodelovanju z drugimi ministrstvi skrbi za ustrezno, evakuiranim prebivalcem prijazno, pridobivanje javnih listin.

**D – 12 Načrt dejavnosti MJU**

**Ministrstvo za pravosodje (MP):**

* sodeluje pri izvajanju evakuacije ustanov za izvrševanje kazenskih sankcij.

**D - 13 Načrt dejavnosti MP**

**Ministrstvo za kulturo (MK):**

* v sodelovanju s pristojnimi javnimi zavodi skrbi za zaščito in reševanje ogrožene kulturne dediščine.

**D - 14 Načrt dejavnosti MK**

**Urad Vlade za komuniciranje (UKOM**

* + vzpostavi medijsko središče in v sodelovanju s predstavniki drugih organov in organizacij organizira in vodi novinarske konference za domače in tuje medije.

**D – 15 Načrt dejavnosti UKOM**

**Nuklearna elektrarna Krško -(NEK** (naloge, ki se nanašajo nakoncept odziva):

* klasificira izredni dogodek v NEK in določi stopnjo nevarnosti,
* sodeluje pri določanju zaščitnih ukrepov,
* izvaja monitoring na območju elektrarne in
* zagotavlja tehnološko varnost in vzpostavitev stabilnega stanja elektrarne.

**Dejavnosti so vključene v D – 2 Načrt dejavnosti MOP - URSJV**

**Sile za ZRP (na državni ravni):**

* **Služba za podporo Š CZ RS:**
  + zagotavlja informacijsko in administrativno podporo.
* **Informacijski center:**
  + izvaja naloge iz 13. člena Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. [92/07](http://www.uradni-list.si/1/objava.jsp?sop=2007-01-4547), [54/09](http://www.uradni-list.si/1/objava.jsp?sop=2009-01-2697), [23/11](http://www.uradni-list.si/1/objava.jsp?sop=2011-01-0967) in [27/16](http://www.uradni-list.si/1/objava.jsp?sop=2016-01-1080)).
* **Logistični center:**
  + izvaja naloge iz 14. člena Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. [92/07](http://www.uradni-list.si/1/objava.jsp?sop=2007-01-4547), [54/09](http://www.uradni-list.si/1/objava.jsp?sop=2009-01-2697), [23/11](http://www.uradni-list.si/1/objava.jsp?sop=2011-01-0967) in [27/16](http://www.uradni-list.si/1/objava.jsp?sop=2016-01-1080)).
* **Državna enota za hitre reševalne intervencije (DEHI:**
  + poveljstvo enote organizira DEHI skladno s tem načrtom oziroma nalogami za ZRP, ki izhajajo iz načrta, iz enot organiziranih na državni ravni (vključno z enotami SV). Enota je modularna in prilagodljiva, organizacija omogoča rabo posameznih komponent glede na potrebe odziva,
  + poveljstvo enote skrbi za ustrezno opremljenost in usposobljenost enote ter
  + poveljstvo enote operativno vodi enoto ob nesreči.

**Dejavnosti (služba za podporo, informacijski center, logistični center, DEHI) so vključene v D – 1 Načrt dejavnosti MO / URSZR**

**Operativno vodenje**

Operativno vodenje dejavnosti za ZRP ob jedrski nesreči v NEK ob razglašeni ZAČETNI NEVARNOSTI izvaja poveljnik CZ NEK s pomočjo štaba, poveljnik CZ Mestne občine Krško spremlja stanje in se po potrebi vključi v izvajanje ZRP. Ob razglašeni OBJEKTNI NEVARNOSTI operativno vodenje prevzame poveljnik CZ Mestne občine Krško, organi CZ na ravni države (P in Š CZ regij ter P in Š CZ RS) ob spremljanju situacije zagotovijo polno pripravljenost za delovanje ob morebitnem poslabšanju razmer – t.j. razglasitvi splošne nevarnosti.

Ob razglasitvi SPLOŠNE NEVARNOSTI operativno vodenje prevzame P CZ RS. ZRP na posameznih območjih načrtovanja (OPU, OTU, ROU, OSP) vodijo pristojni regijski poveljniki.

*URSZR izdela načrt operativnega vodenja ob jedrski nesreči v NEK.*

**P – 10 Načrt operativnega vodenja ob nesreči**

**Uporaba zvez**

Pri **operativnem vodenju** ZRP se uporabljajo:

* **sistem zvez ZA-RE**
  + podsistem radijskih zvez za neposredne in posredne radijske zveze med uporabniki radijskih postaj ter neposredne radijske zveze z regijskimi centri za obveščanje in
  + podsistem osebnega klica za pošiljanje kratkih besedilnih sporočil imetnikom sprejemnikov osebnega klica.
* **sistem ZA-RE+** za medsebojno komunikacijo med centri za obveščanje in izvajalci nalog iz načrta,
* **sistem ZA-RE DMR** za daljinsko krmiljenje in nadzor sistema javnega alarmiranja,
* **sistem ZA-RE DRO DMR** za govorne komunikacije in pošiljanje SMS sporočil.

Uporabi se lahko tudi:

* **sistem zvez Zveze radioamaterjev Slovenije,**
* **sistem zvez Slovenske vojske** – **RASTO DRM SV za enote SV,**
* **letalske radijske postaje** in
* **druge sisteme,** ki/če izpolnjujejo pogoje za vključitev v enotni informacijsko-komunikacijski sistem na področju varstva pred naravnimi in drugimi nesrečami(satelitske zveze NEK, sistem KID).

Ob izvajanju ZRP se uporabljajo tudi **javne telekomunikacijske zmogljivosti, in sicer:**

* sistem stacionarne telefonije (analogna in digitalna),
* sistem mobilne telefonije in prenosa podatkov,
* sistem satelitske telefonije in prenosa podatkov,
* telefaks in
* internet (e-pošta, videokonference, spletne aplikacije).

*URSZR izdela načrt uporabe zvez ob jedrski nesreči v NEK.*

**P –11 Načrt uporabe zvez ob nesreči**

## IZVAJANJE ZAŠČITE, REŠEVANJA IN POMOČI OB JEDRSKI NESREČI V NEK

**Izvajanje ZRP neposredno po razglasitvi stopnje nevarnosti do vzpostavitve izrednega monitoringa radioaktivnosti**

Ob razglasitvi **ZAČETNE in OBJEKTNE NEVARNOSTI** se izvajajo zaščitni ukrepi v NEK in na območju NEK. Izvaja se:

* radiološka zaščita in
* evakuacija.

*ZRP ob začetni in objektni nevarnosti izvajajo sile NEK in Mestne občine Krško. NEK in Mestna občina Krško za izvedbo potrebnih zaščitnih ukrepov določita naloge za ZRP ter enote, ki jih izvajajo. Postopke urejata načrta zaščite in reševanja ob jedrski nesreči v NEK in Mestne občine Krško.*

**Ob razglasitvi SPLOŠNE NEVARNOSTI se takoj po razglasitvi in brez predhodne odredbe izvajajo**:

na **OPU:**

* radiološka zaščita:
  + zaužitje tablet KI,
  + uporaba osebnih zaščitnih sredstev,
  + prenehanje uporabe kontaminiranih oz. lokalno pridelanih živil, vode in krmil ter predmetov,
  + zaščita živali.
* evakuacija:

evakuacija se izvede, če jo je možno izpeljati varno, drugače ta ukrep nadomesti zaklanjanje;

na **OTU:**

* radiološka zaščita:
  + zaužitje tablet KI,
  + uporaba osebnih zaščitnih sredstev,
  + prenehanje uporabe kontaminiranih oz. lokalno pridelanih živil, vode in krmil ter predmetov,
  + zaščita živali,
  + po izvedeni evakuaciji zapora in nadzor območja.
* zaklanjanje:

zaklanjanje se izvaja **do dokončanja evakuacije** na OPU, potem sledi **evakuacija OTU,** če jo je mogoče izpeljati varno**.**

*Zaščitne ukrepe na OPU in OTU izvajajo sile za ZRP občin Krško in Brežice ter regijske sile in Policija, ZRP operativno vodi poveljnik CZ za Posavje. Po potrebi se v izvajanje vključi tudi DEHI.*

***O morebitnem preklicu evakuacije oz. njeni zakasnitvi ali spremembi pri drugih zaščitnih ukrepih odloča P CZ RS;***

na **ROU:**

* radiološka zaščita:
  + prenehanje uporabe kontaminiranih oz. lokalno pridelanih živil, vode in krmil ter predmetov,
  + uporaba osebnih zaščitnih sredstev,
* zaklanjanje.

*Zaščitne ukrepe na ROU (oz.sektorjih ROU) izvajajo sile za ZRP občin z ROU, ZRP na svojem območju operativno vodijo poveljniki CZ za Posavje, Dolenjsko in Zahodno Štajersko;*

na **OSP:**

* radiološka zaščita:
  + ugotavljanje obsevanosti in dekontaminacija evakuiranega prebivalstva,
* sprejem in oskrba evakuiranega prebivalstva.

*Ugotavljanje obsevanosti in dekontaminacijo evakuiranega prebivalstva ter sprejem in oskrbo načrtujejo in izvajajo Ljubljanska, Dolenjska, Zahodno štajerska in Vzhodnoštajerska regija in občine teh regij. V dejavnosti se po potrebi vključi tudi DEHI.*

**ZRP po vzpostavitvi izrednega monitoringa radioaktivnosti**

**Izredni monitoring radioaktivnosti**

Za izredni monitoring radioaktivnosti so pristojni MOP - URSJV, MZ – URSVS in MKGP ter NEK (za območje NEK).

Zasnova monitoringa radioaktivnosti zunaj NEK ob izpustu radioaktivnih snovi v okolje je določena s Pravilnikom o monitoringu radioaktivnosti, Uradni list RS, št. [27/18](http://www.uradni-list.si/1/objava.jsp?sop=2018-01-1150), P - 8, preglednica 2). Obsega vrste meritev in pogostost ter območja meritev glede na značilnosti izpusta radioaktivnih snovi ob jedrski nesreči (zračni, tekočinski).

*URSJV na podlagi zasnove monitoringa v fazi pripravljenosti izdela osnutek programa izrednega monitoringa radioaktivnosti za primer jedrske nesreče v NEK, vključno z določitvijo izvajalcev posameznih nalog.*

**D - 2 Načrt dejavnosti MOP/URSJV**

**Izvajanje ZRP po vzpostavitvi izrednega monitoringa radioaktivnosti**

Ko so izvedeni vsi nujni zaščitni ukrepi, temelječi na razglasitvi splošne nevarnosti, se zaščitni ukrepi odrejajo in **izvajajo na podlagi meritev radioaktivnosti in strokovnih ocen** pristojnih organov in služb. Rezultati meritev izrednega monitoringa se stekajo v URSJV, ki vodi njegovo izvajanje.

*Skupina URSJV za obvladovanje izrednega dogodka v sodelovanju z NEK pripravi predloge zaščitnih ukrepov za posamezna območja in jih posredujejo P CZ RS. Po odredbi P CZ RS zaščitne ukrepe izvajajo občinske in regijske sile na prizadetem območju.*

Izredni monitoring

Stanje v NEK

Opažanja

**Skupina URSJV za obvladovanje izrednega dogodka**

*Predlogi zaščitnih ukrepov*

**P CZ RS**

*Odrejeni zaščitni ukrepi*

**Izvajalci ZRP**

Shema 4: Potek ZRP po vzpostavitvi izrednega monitoringa radioaktivnosti.

**Varstvo izvajalcev ZRP**

Pri izvajanju ZRP se zagotavlja varstvo pred sevanji, da niso presežene dozne omejitve za izvajalce zaščitnih ukrepov, ki niso poklicni delavci z viri ionizirajočega sevanja, in sicer:

* s seznanjanjem z ukrepi za varstvo pred sevanji in tveganjem, ki ga prinaša (tudi s seznanitvijo na kraju samem),
* z uporabo ustreznih zaščitnih sredstev,
* z izvedbo osebne dekontaminacije in dekontaminacije opreme,
* z izpolnjevanjem zdravstvenih zahtev,
* z izvajanjem radiološkega nadzora in
* z ukrepanjem ob prejemu doze, ki je višja od 20mSv (efektivna doza) – pregled pri zdravniku medicine dela.

Dozne obremenitve pri vključenih v ZRP (reševalci, drugo osebje) ne smejo preseči doznih omejitev za **profesionalne delavce z viri ionizirajočega sevanja** (izpostavljene delavce), razen v naslednji primerih:

| **Vrsta ukrepa** | **Referenčne ravni**  **[mSv]** |
| --- | --- |
| reševanje življenj,  preprečevanje taljenja reaktorske sredice,  preprečevanje velikega izpusta radioaktivnih snovi, | 500 |
| preprečevanje resnih zdravstvenih poškodb,  preprečevanje velike škode,  popravilo varnostnih sistemov jedrskega reaktorja, | 100 |
| krajša opravila, povezana z vzpostavitvijo prvotnega stanja,  izvajanje takojšnjih zaščitnih in drugih ukrepov,  vzorčevanje v okolju | 50 |
| daljša opravila, povezana z vzpostavitvijo prvotnega stanja,  rutinsko delo ob intervencijah,  dela, ki niso neposredno povezana z izrednim dogodkom | 20 |

Shema 5: Preseganje doznih omejitev (Vir: Uredba o mejnih dozah, referenčnih ravneh in radioaktivni kontaminaciji (Uradni list RS, št. 18/18).

Preseganje doznih omejitev se lahko v zgornjih primerih odobri samo izjemoma in s soglasjem specialista medicine dela, če:

* je oseba zdrava,
* se prostovoljno odloči za izvedbo naloge,
* je izurjena za izvedbo naloge in
* je seznanjena s tveganjem.

Ne glede na zgornje, pa pri ZRP, kjer bi bile lahko izpostavljene sevanju, ki povzroči dozo višjo od 20 mSv, ne smejo sodelovati ženske v rodni dobi, noseče ali doječe ženske pa ne smejo sodelovati pri zaščiti in reševanju na kontaminiranem območju.

*Za zagotavljanje varstva pred sevanji reševalcev so odgovorni pristojni za organiziranje enot/ustanovitelji in pristojni poveljniki CZ.*

*Preseganje doznih omejitev odobri P CZ RS.*

*MZ zagotovi ustrezne zmogljivosti za obravnavo zdravstvenih vidikov varstva izvajalcev ZRP****.***

**D – 4- Načrt dejavnosti MZ**

## OSEBNA IN VZAJEMNA ZAŠČITA OB JEDRSKI NESREČI V NEK

Osebna in vzajemna zaščita ob jedrski nesreči v NEK obsega:

* razdelitev prebivalcem vnaprej pripravljenih informacije o:
  + učinkih in nevarnostih sevanja,
  + poteku ZRP ob nesreči (obvestilo o nesreči, izvajanje zaščitnih ukrepov itd.),
  + rabi sredstev za osebno in skupinsko zaščito (vključno z zaužitjem tablet KI, kjer je relevantno),
  + nujnosti zadrževanja v zaprtih prostorih in osebni dekontaminaciji,
  + uživanju varne hrane in vode (neizpostavljene, embalirane),
  + zaščiti domačih živali in
  + načinu obveščanja med nesrečo.
* po razglasitvi nevarnosti v NEK:
  + izvajanje zgoraj navedenih ukrepov skladno z navodili pristojnih organov na določenem območju.

*Za organiziranje, razvijanje in usmerjanje osebne in vzajemne zaščite so pristojne občine. Občine OTU (10 km) v okviru priprav na nesrečo skrbijo za razdelitev tablet KI skladno s predpisi, ob nesreči pa za dodatno razdelitev prebivalcem, ki tablet niso prevzeli ali so jim nedostopne.*

## MERILA ZA KONČANJE DEJAVNOSTI ZAŠČITE, REŠEVANJA IN POMOČI OB JEDRSKI NESREČI V NEK

Dejavnosti ZRP se končajo:

**A)**

* ko ni pričakovati večjih izpustov (ki bi zahtevali razglasitev objektne ali splošne nevarnosti),
* ko so izvedeni vsi predvideni zaščitni ukrepi, in sicer:
  + so prebivalcem zagotovljeni osnovni pogoji za življenje (na prizadetem območju ali ob izvedbi evakuacije pri sprejemu in oskrbi na drugi lokaciji),
  + je poskrbljeno za živali (živino in hišne ljubljenčke),
  + je poskrbljeno za vse nujne ukrepe za zaščito okolja, premoženja in kulturne dediščine, ki jih je glede na kontaminacijo možno izvesti.
* ko so vrednosti OIR pod referenčnimi vrednostmi za uvedbo zaščitnih ukrepov in se prizadeti prebivalci lahko vrnejo na svoje domove in lahko živijo kot pred nesrečo;

**ALI**

**B)**

* ko so izvedeni vsi predvideni zaščitni ukrepi, večjih izpustov ni več pričakovati, vendar v kratkem času (zaradi trajne povečane izpostavljenosti) na prizadetem območju ni mogoče pričakovati vzpostavitve primerljivih življenjskih razmer kot pred nesrečo.

*O končanju dejavnosti ZRP ob jedrski nesreči v NEK odloča Vlada RS na predlog P CZ RS. URSZR pripravi poročilo o izvedbi načrta.*

**P – 12 Postopki za prenehanje izrednega dogodka (postopki po končanju ZRP)**

# JEDRSKA NESREČA V TUJINI



## JEDRSKA NESREČA V TUJINI

Načrt je izdelan za:


* **jedrsko nesrečo v tujini** z znatnimi izpusti radioaktivnih snovi, ki bi lahko ob neugodnih vremenskih razmerah prizadela Slovenijo.

**Značilnosti jedrske nesreče v tujini**

Ob jedrski nesreči v tujini bi se sprostile radioaktivne snovi v plinskem stanju in mikronski delci v trdem stanju. Slednji bi se usedali kot moker depozit in se kasneje spremenili v suh depozit. Plini bi se pomešali v atmosfero do razpada v neradioaktivne snovi in sčasoma pristali na tleh.

Slovenijo bi lahko prizadele nesreče v jedrskih elektrarnah v oddaljenosti vse do 1000 km in tudi na večji oddaljenosti (npr. Ukrajina). Resne nesreče v objektih na tej oddaljenosti ne bi povzročile smrtnih žrtev v Sloveniji, prav tako ne bi bila potrebna evakuacija, vendar pa bi lahko prišlo do preseganja dozne omejitve za prebivalce v prvih mesecih po nesreči.

Ob jedrski nesreči v tujini ni pričakovati nastanka verižne nesreče.



Slika 2: Jedrske elektrarne v Evropi marca 2022 (vir: euronuclear.org).

## OBSEG NAČRTOVANJA OB JEDRSKI NESREČI V TUJINI

Za jedrsko nesrečo v tujini se izdelajo načrti na:

* državni ravni in ravni regij (državni in regijski načrti),
* ravni lokalne skupnosti (občinski načrti).

**Temeljni načrt je državni načrt**, ki določa koncept odziva na vseh ravneh načrtovanja, in podrobno ureja izvajanje nalog na državni ravni.

Regijski in občinski načrti morajo biti skladni s tem načrtom, predvidene naloge in postopki pa podrobno razdelani.

## ZAMISEL IZVAJANJA ZAŠČITE, REŠEVANJA IN POMOČI OB JEDRSKI NESREČI V TUJINI

Obseg dejavnosti zaščite, reševanja in pomoči (ZRP) je odvisen od:

* oddaljenosti kraja nesreče,
* resnosti nesreče/količine izpustov,
* vremenskih razmer in napovedi širjenja radioaktivnega oblaka in
* rezultatov izrednega monitoringa radioaktivnosti.

Po prejemu **preverjene informacije** o jedrski nesreči v tujini se po ugotovitvi, da ima nesreča lahko vpliv/posledice na/za Slovenijo (širjenje radioaktivnega oblaka), vzpostavi **izredni monitoring radioaktivnosti** in začne uporabljati ta načrt. Na podlagi modelov širjenja oblaka in v kasnejši fazi rezultatov meritev radioaktivnosti (monitoringa) se **izvajajo zaščitni ukrepi** za preprečitev in zmanjšanje posledic nesreče. Delo po načrtu se zaključi, ko ni več pričakovati izpustov in je stopnja radioaktivnosti pod referenčnimi vrednostmi.

Izvajanje načrta poteka ob upoštevanju:

* **splošnih načel** varstva pred naravnimi in drugimi nesrečami (ZVNDN),
* **obveznem izvajanju odločitve** organov, pristojnih za vodenje Civilne zaščite (CZ) in drugih sil za ZRP (ZVNDN),
* **varstva reševalcev** in drugega osebja (ZVISJV-1) in
* **operativnih intervencijskih ravni (OIR).**

**P – 1 Akcijske (AR) in operativne intervencijske ravni (OIR)**

## SILE IN SREDSTVA ZA ZAŠČITO, REŠEVANJE IN POMOČ OB JEDRSKI NESREČI V TUJINI

Za ZRP ob jedrski nesreči v tujini se skladno z nalogami iz poglavja 2.8 uporabijo naslednje sile in sredstva:

* lokalnih skupnosti/občin in
* države (na državni in ravni regij).

**Na državni ravni se uporabijo:**

* organi vodenja CZ in drugih sil za ZRP:
  + Poveljnik Civilne zaščite Republike Slovenije (P CZ RS) in Štab Civilne zaščite Republike Slovenije (Š CZ RS)
* sile za ZRP:
  + enote, službe in drugi operativni sestavi društev in organizacij; enote gospodarskih družb, zavodov in drugih organizacij; enote in službe CZ, organizirane na državni ravni.

Za izvajanje **nalog iz načrta, ki se izvajajo na državni ravni**:

* + služba za podporo Š CZ RS in
  + logistični center

Za izvajanje **nalog** pri izvajanju ZRP na prizadetem območju:

* + državna enota za hitre reševalne intervencije (DEHI), ki jo sestavljajo enote, organizirane na državni ravni, potrebne za ukrepanje ob jedrski nesreči v tujini.

Pri ZRP ob jedrski nesreči v tujini po potrebi sodelujejo enote:

* Slovenske vojske (SV) z:
  + enotami za jedrsko, radiološko, kemično in biološko obrambo (JRKBO), helikopterji in letalniki, logističnimi in inženirskimi zmogljivostmi ter zmogljivostmi za postavitev začasnih poveljniških mest in enotami za lastno oskrbo.
* Policije z:
  + zmogljivostmi policijskih postaj, policijskih uprav in Generalne policijske uprave (GPU), policisti Posebne policijske enote in helikopterji Letalske policijske enote.

Uporabijo se sredstva za ZRP in sredstva pomoči iz državnih rezerv materialnih sredstev, ki se skladno z načrtom ustrezno dopolnijo.

*Uprava RS za zaščito in reševanje (URSZR) po dokončanju načrtov na vseh ravneh načrtovanja v sodelovanju z nosilci načrtovanja izdela pregled razpoložljivih sil in sredstev ter pripravi načrt zagotavljanja manjkajočih sil (vzpostavitev, mednarodna pomoč itd.) za ukrepanje ob jedrski nesreči v tujini.*

**D - 1 Načrt dejavnosti MO / URSZR**

## OPAZOVANJE, OBVEŠČANJE IN ALARMIRANJE OB JEDRSKI NESREČI V TUJINI

**Opazovanje**

Opazovanje ob jedrski nesreči v tujini obsega:

* redni in izredni monitoring radioaktivnosti.

*Za monitoring radioaktivnosti (redni in izredni) so pristojni Ministrstvo za okolje in prostor –Uprava RS za jedrsko varnost (MOP – URSJV), Ministrstvo za zdravje – Uprava RS za varstvo pred sevanji (MZ – URSVS) in Ministrstvo za kmetijstvo, gozdarstvo in prehrano (MKGP).*

**Obveščanje pristojnih organov in drugih izvajalcev načrta o jedrski nesreči v tujini**

Obvestilo o jedrski nesreči v tujini lahko posreduje:

* prizadeta država,
* Mednarodna agencija za atomsko energijo (IAEA),
* Evropska unija (EU) in
* druge mednarodne organizacije.

Skladno z mednarodnimi dogovori na področju zagotavljanja varnosti ob tovrstnih dogodkih sta naslovnika sporočil URSZR/Center za obveščanje RS (CORS) in URSJV. Če sporočilo prejme drug naslovnik, ga nemudoma pošlje na zgornja naslova, da lahko po ugotovitvi verodostojnosti sporočila steče obveščanje pristojnih organov in drugih izvajalcev načrtov ter javnosti.

Potek obveščanja o nesreči prikazuje naslednja shema:

Sporočilo o nesreči

URSJV

URSZR/CORS

Izpostave URSZR/ReCO

(Izvajalci načrta na regijski ravni, lokalne skupnosti

Vlada RS

P CZ RS

URSZR – vodstvo

Vladne službe, ministrstva,

drugi izvajalci načrta

(**P-2**)

*MO: Kabinet, IRSVNDN, OC SV*

*NCKU (****P-4****)*

Shema 6: Obveščanje ob jedrski nesreči v tujini.

*Obveščanje pristojnih organov in drugih izvajalcev načrta na ravni države na podlagi prispelega obvestila in potrditve verodostojnosti informacije s strani URSJV izvede URSZR/CORS.*

**Obveščanje splošne javnosti o nesreči**

Javnost se obvešča o vseh nesrečah, ki bi lahko imele vpliv na Slovenijo. Sporočila za javnost vsebuje naslednje informacije o/za:

* kraju nesreče,
* značilnostih nesreče,
* možnih vplivih na Slovenijo,
* osebno in vzajemno zaščito,
* zaščitnih ukrepih,
* omejitvah (prehrana, potovanja itd.) in
* informacije za slovenske državljane v prizadeti državi.

*Obvestila do vzpostavitve delovanja Š CZ RS pripravlja in posreduje URSJV medijem, ki skladno z zakonom o medijih objavljajo nujna sporočila, kasneje pa sporočila pripravlja Služba za podporo P in Š CZ RS v sodelovanju s pristojno službo Ministrstva za obrambo RS (MO) in URSJV. Po potrebi se v aktivnosti vključi tudi Urad vlade za komuniciranje (UKOM).*

**Obveščanje prizadetih prebivalcev**

Ob jedrski nesreči v sosednji ali bližnji državi bi se izvajali tudi določeni zaščitni ukrepi (pogl. 2.8), o katerih bi se obveščalo prebivalstvo.

*Na območjih izvajanja zaščitnih ukrepov obveščanje prizadetih prebivalcev ureja(jo) regijski načrt(i).*

**Obveščanje drugih držav in mednarodnih organizacij**

Izvaja se izmenjava informacij skladno z mednarodno prakso.

## AKTIVIRANJE SIL IN SREDSTEV ZA ZAŠČITO, REŠEVANJE IN POMOČ OB JEDRSKI NESREČI V TUJINI

Aktiviranje sil in sredstev za ZRP, sredstev pomoči, sredstev za osebno in skupinsko zaščito ter mednarodne pomoči je odvisno od obsega in resnosti nesreče.

*O aktiviranju:*

* *potrebnih* ***sil in sredstev*** *za ZRP za vse oziroma posamezne ravni načrtovanja in dele države odloča* ***P CZ RS*** *(ki se aktivira po sporočilu o nesreči v tujini, ki ima vpliv na Slovenijo). Aktiviranje izvedejo URSZR/CORS in pristojne regijske izpostave URSZR/ReCO;*

**P – 6** **Aktiviranje sil na ravni države**

* ***sredstev pomoči*** *iz blagovnih rezerv odloča Vlada RS na predlog P CZ RS*

**P – 7 Seznam sredstev pomoči**

***sredstev in opreme za osebno in skupinsko zaščito*** *odloča P CZ RS*

**P – 8 Seznam rezervnih sredstev in opreme za osebno in skupinsko zaščito**

* *oziroma zaprosilu za* ***mednarodno pomoč*** *(v vseh zgoraj navedenih kategorijah) odloča P CZ RS ali Vlada RS. Skladno s pristojnostmi pri pripravi zaprosila sodelujejo URSZR, URSJV, Ministrstvo za finance (MF) in Ministrstvo za zunanje zadeve (MZZ). Obrazci prošenj so v prilogi.*

**P – 9 Obrazci prošenj za mednarodno pomoč**

## PRISTOJNOSTI IN NALOGE ORGANOV VODENJA TER DRUGIH IZVAJALCEV NAČRTA OB JEDRSKI NESREČI V TUJINI

Naloge po tem načrtu ob jedrski nesreči v tujini opravljajo:

* državna uprava (Vlada RS, vladne službe, ministrstva, organi v sestavi, upravne enote) in
* sile za ZRP (enote, službe in drugi operativni sestavi društev in organizacij; enote gospodarskih družb, zavodov in drugih organizacij; organi, enote in službe CZ; Policija, Slovenska vojska, drugi izvajalci.

**Vlada RS:**

* sprejme načrt in
* **vodi** dejavnosti za zaščito in reševanje ob jedrski nesreči v tujini.

**Poveljnik CZ RS:**

* **operativno vodi** dejavnosti za ZRP ob jedrski nesreči v tujini.

**Ministrstva, organi v sestavi, vladne službe, upravne enote**

Ministrstva, organi v sestavi, vladne službe in upravne enote pripravijo **načrte dejavnosti**, ki zajemajo:

* način zagotavljanja izvajanja dejavnosti med nesrečo (skladno s konceptom odziva v tem načrtu),
* organizacijo, ukrepe in naloge ter njihove izvajalce,
* materialna, finančna in druga sredstva za izvajanje nalog in ukrepov ter
* usmeritve za organiziranje, delovanje in izvajanje dejavnosti na regijski in lokalni ravni.

**Ministrstvo za obrambo (MO):**

**Uprava RS za zaščito in reševanje (URSZR):**

* + usklajuje načrtovanje za primer jedrske nesreče v tujini na vseh ravneh načrtovanja,
  + vzpostavi Službo za podporo P CZ RS in zagotavlja druge pogoje za delo P in Š CZ RS,
  + zagotavlja pogoje za delo izpostav URSZR ter regijskih sil za ZRP,
  + vzpostavi enoto za hitre reševalne intervencije (EHI),
  + zagotavlja logistično podporo delovanju sil za ZRP,
  + izvaja obveščanje prebivalcev, pristojnih organov in izvajalcev načrta in izmenjavo informacij z relevantnimi mednarodnimi organizacijami in državami,
  + zagotavlja delovanje komunikacijskega sistema ob nesreči,
  + izvaja aktiviranje pristojnih organov in izvajalcev načrta,
  + koordinira mednarodno pomoč,
  + sodeluje pri oblikovanju državnih rezerv
  + pripravi poročilo o izvedbi načrta.

**Generalštab Slovenske vojske (GŠSV)** načrtuje**:**

* + sodelovanje SV pri izvedbi radiološkega izvidovanja, dozimetrične kontrole in dekontaminacije

**D – 1 Načrt dejavnosti MO / URSZR**

**Ministrstvo za okolje in prostor (MOP):**

* v sodelovanju z Agencijo za radioaktivne odpadke (ARAO) ureja dejavnosti v zvezi z radioaktivnimi odpadki ob izvajanju ZRP.

**Uprava RS za jedrsko varnost (URSJV):**

* + organizira Skupino URSJV za obvladovanje izrednega dogodka za strokovno podporo P in Š CZ RS in predlaga ustrezne zaščitne ukrepe,
  + oblikuje program izrednega monitoringa radioaktivnosti ob jedrski nesreči v tujini in ga vodi,
  + pripravi prvo sporočilo za javnost in po aktiviranju P in Š CZ RS sodeluje pri pripravi nadaljnjih,
  + sodeluje pri zagotavljanju mednarodne pomoči,
  + skladno s pristojnostmi obvešča/izmenjuje informacije z mednarodne(mi) organizacije(mi) in
  + skrbi za delovanje sistema za komuniciranje med izrednim dogodkom (KID).

**Agencija RS za okolje (ARSO):**

* + Skupini URSJV za obvladovanje izrednega dogodka zagotavlja meteorološke podatke in pripravlja meteorološke modele.

**D – 2 Načrt dejavnosti MOP/URSJV**

**Ministrstvo za notranje zadeve (MNZ):**

* opravlja nujne naloge, ki se nanašajo na organizacijo in izvedbo ukrepov na prizadetem območju.

**Policija:**

* + varuje življenje, osebno varnost in premoženje ljudi ter vzdržuje javni red na območju izvajanja ZRP,
  + z letalsko enoto sodeluje pri izvajanju nalog, pomembnih za ZRP ter
  + sodeluje pri identifikaciji oseb.

**D - 3 Načrt dejavnosti MNZ**

**Ministrstvo za zdravje (MZ):**

* organizira in usklajuje nudenje zdravstvene oskrbe prebivalcem in zagotavlja izvajanje registracije, ocenjevanje in spremljanje prejetih doz,
* sodeluje pri zagotavljanju/nudenju mednarodne pomoči v zvezi z zdravljenjem v tujini in zdravili,
* skrbi za zagotavljanje jodne profilakse/uporabe tablet kalijevega jodida (KI),
* organizira zdravstveno oskrbo izvajalcev ZRP.

**Uprava RS za varstvo pred sevanji (URSVS):**

* + sodeluje pri vzpostavitvi in izvajanju izrednega monitoringa radioaktivnosti in
  + s predstavniki sodeluje pri delu Skupine URSJV za obvladovanje izrednega dogodka .

**D - 4 Načrt dejavnosti MZ**

**Ministrstvo za kmetijstvo gozdarstvo in prehrano (MKGP)**

* sodeluje pri vzpostavitvi in izvajanju izrednega monitoringa radioaktivnosti,
* opravlja upravne in nadzorne naloge, ki obsegajo varnost in kakovost živil živalskega in rastlinskega izvora, zdravje in dobrobit živali, živalsko krmo, zdravje rastlin, semenski material in fitofarmacevtska sredstva.

**D – 5 Načrt dejavnosti MKGP**

**Ministrstvo za infrastrukturo (MI):**

* obvešča javnost in prednostne uporabnike prometnih storitev o zaporah in drugih spremembah v cestnem, železniškem in zračnem prometu.

**D – 6 Načrt dejavnosti MI**

**Ministrstvo za zunanje zadeve (MZZ):**

* obvešča diplomatsko-konzularna predstavništva v Sloveniji o stanju ob nesreči,
* sodeluje pri pripravi sporočil/izmenjavi informacij o nesreči za druge države in mednarodne organizacije,
* vzpostavi stike z oblastmi prizadete države in ponudi pomoč slovenskim državljanom v tej državi ter objavi varnostno priporočilo za potovanje v to državo.

**D – 7 Načrt dejavnosti MZZ**

**Ministrstvo za finance (MF):**

* določi prednosti pri uporabi sredstev proračuna RS,
* pripravi predloge ukrepov za zagotovitev oziroma prerazporeditev možnega obsega finančnih sredstev *za odpravo posledic nesreče*,
* pripravi oceno možnosti dodelitve dodatnih finančnih sredstev iz državnega proračuna.

**Finančna uprava RS:**

* + izvaja carinski nadzor živil in krme glede radioaktivnega onesnaženja,
  + opravlja dokumentacijske in identifikacijske preglede (naključne ali na podlagi ocene tveganja),
  + o sumu neustreznosti pošiljk in ugotovljenih neskladij obvešča Upravo RS za varno hrano, veterinarstvo in varstvo rastlin (UVHVVR) in ravna po navodilih tega organa.

**D – 8 Načrt dejavnosti MF**

**Ministrstvo za gospodarski razvoj in tehnologijo (MGRT):**

* sodeluje pri dejavnostih v zvezi z blagovnimi rezervami za nesrečo in ob nesreči ter
* sodeluje pri sprejemanju odločitev o nadaljevanju storitvenih in drugih dejavnosti na prizadetem območju.

**D - 9 Načrt dejavnosti MGRT**

**Ministrstvo za delo, družino, socialne zadeve in enake možnosti (MDDSZEM):**

* sodeluje pri zagotavljanju psihosocialne pomoči prizadetim.

**D -10 Načrt dejavnosti MDDSZEM**

**Ministrstvo za izobraževanje, znanost in šport (MIZŠ):**

* odloča o prenehanju pouka ali predčasnem koncu šolskega leta in o vzgojno-izobraževalnem delu na področju visokega šolstva.

**D - 11 Načrt dejavnosti MIZŠ**

**Sile za ZRP (na državni ravni):**

* **Služba za podporo Š CZ RS:**
  + zagotavlja informacijsko in administrativno podporo.
* **Logistični center:**
  + izvaja naloge iz 14. člena Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. [92/07](http://www.uradni-list.si/1/objava.jsp?sop=2007-01-4547), [54/09](http://www.uradni-list.si/1/objava.jsp?sop=2009-01-2697), [23/11](http://www.uradni-list.si/1/objava.jsp?sop=2011-01-0967) in [27/16](http://www.uradni-list.si/1/objava.jsp?sop=2016-01-1080)).
* **Državna enota za hitre reševalne intervencije (DEHI):**
  + poveljstvo enote organizira DEHI skladno s tem načrtom oziroma nalogami za zaščito, reševanje in pomoč, ki izhajajo iz načrta, iz enot organiziranih na ravni državni ravni (vključno z enotami SV). Enota je modularna in prilagodljiva, organizacija omogoča rabo posameznih komponent glede na potrebe odziva.
  + poveljstvo enote skrbi za ustrezno opremljenost in usposobljenost enote ter
  + poveljstvo enote operativno vodi enoto ob nesreči.

**Dejavnosti (služba za podporo, informacijski center, logistični center, DEHI) so vključene v D - 1 Načrt dejavnosti MO / URSZR**

**Operativno vodenje**

Operativno vodenje dejavnosti za ZRP ob jedrski nesreči v tujini izvaja P CZ RS. Na prizadetih območjih, t.j. območjih prehoda radioaktivnega oblaka, vodenje izvaja(jo) regijski poveljnik(i) CZ.

*URSZR izdela načrt operativnega vodenja ob jedrski nesreči v tujini*

**P – 10 Načrt operativnega vodenja ob nesreči**

**Uporaba zvez**

Pri **operativnem vodenju** ZRP se uporabljajo:

* **sistem zvez ZA-RE:**
  + podsistem radijskih zvez za neposredne in posredne radijske zveze med uporabniki radijskih postaj ter neposredne radijske zveze z regijskimi centri za obveščanje in
  + podsistem osebnega klica za pošiljanje kratkih besedilnih sporočil imetnikom sprejemnikov osebnega klica.
* **sistem ZA-RE+** za medsebojno komunikacijo med centri za obveščanje in izvajalci nalog iz načrta.
* **sistem ZA-RE DMR** za daljinsko krmiljenje in nadzor sistema javnega alarmiranja,
* **sistem ZA-RE DRO DMR** za govorne komunikacije in pošiljanje SMS sporočil.

Uporabi se lahko tudi:

* **sistem zvez Zveze radioamaterjev Slovenije,**
* **sistem zvez Slovenske vojske** **– RASTO DRM SV za enote SV,**
* **letalske radijske postaje** in
* **druge sisteme,** ki/če zadovoljujejo pogoje za vključitev v enotni informacijsko-komunikacijski sistem na področju varstva pred naravnimi in drugimi nesrečami(npr. sistem KID).

Ob izvajanju ZRP se uporabljajo tudi **javne telekomunikacije:**

* sistem stacionarne telefonije (analogna in digitalna),
* sistem mobilne telefonije in prenosa podatkov,
* sistem satelitske telefonije in prenosa podatkov,
* telefaks in
* internet (e-pošta, videokonference, spletne aplikacije).

*URSZR izdela načrt uporabe zvez ob jedrski nesreči v tujini.*

**P –11 Načrt uporabe zvez ob nesreči**

## IZVAJANJE ZAŠČITE, REŠEVANJA IN POMOČI OB JEDRSKI NESREČI V TUJINI

Ob jedrski nesreči v tujini se po prejemu sporočila o nesreči in/ali zaznavah pri rednem monitoringu radioaktivnosti, ter ugotovitvah, da se radioaktivni oblak širi proti Sloveniji vzpostavi **izredni monitoring** radioaktivnosti, ki zajema naslednje meritve (zasnova izrednega monitoringa):

* hitrosti doz,
* koncentracije radionuklidov v zraku,
* kontaminacije tal,
* kontaminacije vode, živil, krme in izdelkov ter materialov,
* doz v okolju in
* osebnih doz.

*URSJV na podlagi zasnove izrednega monitoringa izdela program monitoringa radioaktivnosti za primer jedrske nesreče v tujini, ki ga tudi vodi. Program vključuje tudi navedbo izvajalcev posameznih nalog****.***

**D – 2 Načrt dejavnosti MOP / URSJV**

**Izvajanje ZRP ob prehodu radioaktivnega oblaka**

**Ob prehodu radioaktivnega oblaka** se na podlagi rezultatov izrednega monitoringa in predlogov strokovnih organov izvajajo naslednji **zaščitni ukrepi**:

* radiološka zaščita:
  + prenehanje uporabe kontaminiranih oz. lokalno pridelanih živil, vode in krmil ter predmetov,
  + zaužitje tablet KI,
  + uporaba osebnih zaščitnih sredstev,
  + dekontaminacija in
  + zaščita živali.
* zaklanjanje.

*Predloge poda URSJV, zaščitne ukrepe odreja P CZ RS, izvajajo pa regijske in občinske sile za ZRP na območju prehoda radioaktivnega oblaka.*

**Varstvo izvajalcev ZRP**

Pri izvajanju ZRP se zagotavlja varstvo pred sevanji, da niso presežene dozne omejitve za izvajalce zaščitnih ukrepov, ki niso poklicni delavci z viri ionizirajočega sevanja, in sicer:

* s seznanjanjem z ukrepi za varstvo pred sevanji in tveganjem, ki ga prinaša (tudi s seznanitvijo na kraju samem),
* z uporabo ustreznih zaščitnih sredstev,
* z izvedbo osebne dekontaminacije in dekontaminacije opreme,
* z izpolnjevanjem zdravstvenih zahtev,
* z izvajanjem radiološkega nadzora in
* z ukrepanjem ob prejemu doze, ki je višja od 20mSv (efektivna doza) – pregled pri zdravniku medicine dela.

Dozne obremenitve reševalcev ne smejo preseči doznih omejitev za **profesionalne delavce z viri ionizirajočega sevanja** (izpostavljene delavce), razen v naslednji primerih:

| **Vrsta ukrepa** | **Referenčne ravni**  **[mSv]** |
| --- | --- |
| reševanje življenj,  preprečevanje taljenja reaktorske sredice,  preprečevanje velikega izpusta radioaktivnih snovi, | 500 |
| preprečevanje resnih zdravstvenih poškodb,  preprečevanje velike škode,  popravilo varnostnih sistemov jedrskega reaktorja, | 100 |
| krajša opravila, povezana z vzpostavitvijo prvotnega stanja,  izvajanje takojšnjih zaščitnih in drugih ukrepov,  vzorčevanje v okolju | 50 |
| daljša opravila, povezana z vzpostavitvijo prvotnega stanja,  rutinsko delo ob intervencijah,  dela, ki niso neposredno povezana z izrednim dogodkom. | 20 |

*Shema 5: Preseganje doznih omejitev (Vir:**Uredba o mejnih dozah, referenčnih ravneh in radioaktivni kontaminaciji (Uradni list RS, št.*[*18/18*](http://www.uradni-list.si/1/objava.jsp?sop=2018-01-0798)*).*

Preseganje doznih omejitev se lahko v zgornjih primerih odobri samo izjemoma in s soglasjem specialista medicine dela, če:

* je oseba zdrava,
* se prostovoljno odloči za izvedbo naloge,
* je izurjena za izvedbo naloge in
* je seznanjena s tveganjem.

Ne glede na zgornje, pa pri ZRP, kjer bi bile lahko izpostavljene sevanju, ki povzroči dozo višjo od 20 mSv, ne smejo sodelovati ženske v rodni dobi, noseče ali doječe ženske pa ne smejo sodelovati pri zaščiti in reševanju na kontaminiranem območju.

*Za zagotavljanje varstva pred sevanji reševalcev so odgovorni pristojni za organiziranje enot/ustanovitelji in pristojni poveljniki CZ.*

*Preseganje doznih omejitev odobri P CZ RS.*

*MZ zagotovi ustrezne zmogljivosti za obravnavo zdravstvenih vidikov varstva izvajalcev ZRP****.***

**D – 4- Načrt dejavnosti MZ**

## OSEBNA IN VZAJEMNA ZAŠČITA OB JEDRSKI NESREČI V TUJINI

Osebna in vzajemna zaščita ob jedrski nesreči v tujini obsega:

* + seznanjenost z učinki in nevarnosti sevanja
  + rabo sredstev za osebno in skupinsko zaščito (vključno z zaužitjem tablet KI),
  + zadrževanje v zaprtih prostorih
  + osebno dekontaminacijo,
  + uživanje varne hrane in vode (neizpostavljene, embalirane),
  + zaščito domačih živali in
  + seznanjenost z načinom obveščanja med nesrečo.

*Za organiziranje, razvijanje in usmerjanje osebne in vzajemne zaščite so pristojne občine.*

## MERILA ZA KONČANJE DEJAVNOSTI ZAŠČITE, REŠEVANJA IN POMOČI OB JEDRSKI NESREČI V TUJINI

Dejavnosti ZRP ob jedrski nesreči v tujini se končajo:

* ko ni več pričakovati večjih izpustov in širjenja oblaka nad Slovenijo in
* ko so vrednosti OIR pod referenčnimi vrednostmi za uvedbo določenega zaščitnega ukrepa.

*O končanju dejavnosti ZRP ob jedrski nesreči v tujini odloča Vlada RS na predlog P CZ RS. URSZR izdela poročilo o izvedbi načrta.*

# RADIOLOŠKA NESREČA



## RADIOLOŠKA NESREČA

Načrt je izdelan za:

* radiološko nesrečo **ob nekontrolirani vrnitvi satelita** z radioaktivnimi snovi.

**Značilnosti nesreče**

Na satelitu je lahko:

* vir visoke alfa aktivnosti (izotopi plutonija) ali
* reaktorski vir.

V prvem primeru gre za možno kontaminacijo z zelo toksičnim sevalcem alfa. V drugem primeru pomeni padec satelita kontaminacijo s fisijskimi produkti, vendar se ta kontaminacija razlikuje od tiste, ki je posledica jedrske eksplozije. Radioaktivnost je vezana predvsem na delce z visokimi specifičnimi aktivnostmi in ne vsebuje jodovih in cezijevih izotopov. Ljudi ogroža predvsem inhalacija radioaktivnih delcev, ki v posamezniku lahko povzročijo visoke doze, in ne od zunanjega sevanja. Območja kontaminacije so trakaste oblike s širino nekaj 10 km in v dolžini nekaj 100 km (npr. padec sovjetskega satelita Kosmos na kanadsko ozemlje). Zaradi neposredne kontaminacije z radioaktivnimi delci so ogroženi nekateri prehrambni pridelki (sveža zelenjava, sadje), medtem ko mleko, meso in gomoljasti plodovi niso kontaminirani. Ocenjene doze zaradi sevanja gama s tal so znotraj mejnih vrednosti za prebivalstvo. Sateliti lahko nosijo na krovu tudi manjše količine radioaktivnih snovi v instrumentih in napravah (npr. 63Ni, 137Cs, 3H, 85Kr), ki bi ob nesreči povzročili le neznatno (dodatno) kontaminacijo oziroma obsevanje.

Ob radiološki nesreči ni pričakovati nastanka verižne nesreče.

## OBSEG NAČRTOVANJA OB RADIOLOŠKI NESREČI

Za radiološko nesrečo se izdelajo načrti na:

* državni in ravni regij (državni in regijski načrti),
* ravni lokalne skupnosti (občinski načrti)

**Temeljni načrt je državni načrt,** ki določa koncept/zamisel odziva na vseh ravneh načrtovanja in podrobno ureja izvajanje nalog na državni ravni.

Regijski in občinski načrti morajo biti skladni s tem načrtom, predvidene naloge in postopki pa podrobno razdelani.

## ZAMISEL IZVAJANJA ZAŠČITE, REŠEVANJA IN POMOČI OB RADIOLOŠKI NESREČI

Obseg dejavnosti zaščite, reševanja in pomoči (ZRP) je odvisen od:

* velikosti in naseljenosti prizadetega območja.

Po prejemu informacije o vrnitvi/padcu satelita (tudi) na območje Slovenije se vzpostavi izredni monitoring radioaktivnosti.

Preventivno se **zaščitni ukrepi (zaklanjanje, radiološka zaščita)** izvajajo na vseh območjih, kjer je verjetno, da se nahajajo deli satelita. Po vzpostavitvi **izrednega monitoringa radioaktivnosti** se zaščitni ukrepi odrejajo na podlagi meritev in priporočil strokovnih služb. Možno je, da bi bila na določenih območjih potrebna tudi evakuacija, vendar v manjšem obsegu.

Izvajanje načrta poteka ob upoštevanju

* **splošnih načel** varstva pred naravnimi in drugimi nesrečami (ZVNDN),
* **obveznem izvajanju odločitve** organov, pristojnih za vodenje Civilne zaščite (CZ) in drugih sil za ZRP (ZVNDN),
* **varstva reševalcev** in drugega osebja (ZVISJV-1) in
* **operativnih intervencijskih ravni (OIR).**

**P – 1 Akcijske (AR) in operativne intervencijske ravni (OIR)**

## SILE IN SREDSTVA ZA ZAŠČITO, REŠEVANJE IN POMOČ OB RADIOLOŠKI NESREČI

Za ZRP ob radiološki nesreči se skladno z nalogami iz poglavja 3.8 uporabijo naslednje sile in sredstva:

* lokalnih skupnosti/občin in
* države (na državni in ravni regij).

**Na državni ravni se uporabijo:**

* organi vodenja CZ in drugih sil za ZRP:
  + Poveljnik Civilne zaščite Republike Slovenije (P CZ RS) in Štab Civilne zaščite Republike Slovenije (Š CZ RS),
* sile za ZRP:
  + enote, službe in drugi operativni sestavi društev in organizacij; enote gospodarskih družb, zavodov in drugih organizacij; enote in službe CZ, organizirane na državni ravni.

Za izvajanje **nalog iz načrta, ki se izvajajo na državni ravni:**

* + služba za podporo Š CZ RS in
  + logistični center.

Za izvajanje nalog pri izvajanju ZRP na prizadetem območju:

* + državna enota za hitre reševalne intervencije (DEHI), ki jo sestavljajo enote, organizirane na državni ravni, potrebne za ukrepanje ob radiološki nesreči.

Pri zaščiti, reševanju in pomoči ob radiološki nesreči lahko sodelujejo enote:

* Slovenske vojske (SV) z:
  + JRKBO enotami, helikopterji in letalniki, inženirskimi zmogljivostmi ter zmogljivostmi za logistično podporo lastnih sil in postavitev začasnih poveljniških mest
* Policije z:
  + zmogljivostmi policijskih postaj, policijskih uprav in Generalne policijske uprave (GPU), policisti Posebne policijske enote in helikopterji Letalske policijske enote.

Uporabijo se sredstva za zaščito, reševanje in pomoč ter sredstva pomoči iz državnih rezerv materialnih sredstev, ki se skladno z načrtom ustrezno dopolnijo.

*Uprava RS za zaščito in reševanje (URSZR) po dokončanju načrtov na vseh ravneh načrtovanja v sodelovanju z nosilci načrtovanja izdela pregled razpoložljivih sil in sredstev ter pripravi načrt zagotavljanja manjkajočih sil in sredstev (vzpostavitev, mednarodna pomoč itd.) za ukrepanje ob radiološki nesreči.*

**D – 1 Načrt dejavnosti MO / URSZR**

## OPAZOVANJE, OBVEŠČANJE IN ALARMIRANJE OB RADIOLOŠKI NESREČI

**Opazovanje**

Opazovanje ob radiološki nesreči obsega:

* redni in izredni monitoring radioaktivnosti.

*Za monitoring radioaktivnosti (redni in izredni) so pristojni Ministrstvo za okolje –Uprava RS za jedrsko varnost (MOP–URSJV), Ministrstvo za zdravje – Uprava RS za varstvo pred sevanji (MZ-URSVS) in Ministrstvo za kmetijstvo, gozdarstvo in prehrano (MKGP).*

**Obveščanje pristojnih organov in drugih izvajalcev načrta o padcu satelita**

Obvestilo o padcu satelita oziroma možnosti padca satelita lahko posreduje lastnik ali država, ki ima možnost spremljanja satelitov. Ob padcu satelita verodostojnost informacij potrdi URSJV.

Potek obveščanja prikazuje naslednja shema:

Sporočilo o nesreči

URSJV

URSZR/CORS

Vlada RS

P CZ RS

URSZR – vodstvo

Vladne službe, ministrstva,

drugi izvajalci načrta

(**P-2**)

*MO: Kabinet, IRSVNDN*

*OC SV*

*NCKU (****P-4****)*

Izpostave URSZR/ReCO

(Izvajalci načrta na regijski ravni, lokalne skupnosti

*Shema 7: Obveščanje ob radiološki nesreči.*

*Obveščanje pristojnih organov in drugih izvajalcev načrta na državni ravni, na podlagi prispelega obvestila in potrditve verodostojnosti informacije s strani URSJV, izvede URSZR/Center za obveščanje RS (CORS).*

**Obveščanje splošne javnosti o nesreči**

Sporočilo za javnost vsebujejo naslednje informacije o/za:

* kraju oziroma območju, ki ga je prizadela nesreča,
* značilnostih nesreče,
* osebno in vzajemno zaščito,
* zaščitnih ukrepih in
* omejitvah (potovanja na prizadeto območje itd.).

*Obvestila do vzpostavitve/aktiviranja/delovanja Š CZ RS pripravlja in posreduje URSJV medijem, ki v skladu z zakonom o medijih objavljajo nujna sporočila, med nesrečo pa sporočila pripravlja Služba za podporo P in Š CZ RS v sodelovanju s pristojno službo Ministrstva za obrambo (MO) in URSJV. Po potrebi se v aktivnosti vključi tudi Urad vlade za komuniciranje (UKOM).*

**Obveščanje prizadetih prebivalcev**

Ob padcu satelita se izvajajo tudi določeni zaščitni ukrepi (pogl. 3.8).

*Na območjih izvajanja zaščitnih ukrepov obveščanje prizadetih prebivalcev ureja(jo) regijski načrt(i).*

**Obveščanje drugih držav in mednarodnih organizacij**

Izvaja se izmenjava informacij skladno z mednarodno prakso.

## AKTIVIRANJE SIL IN SREDSTEV ZA ZAŠČITO, REŠEVANJE IN POMOČ OB RADIOLOŠKI NESREČI

Aktiviranje sil in sredstev za ZRP, sredstev pomoči, sredstev za osebno in skupinsko zaščito ter mednarodne pomoči je odvisno od obsega in resnosti nesreče.

*O aktiviranju*

* *potrebnih* ***sil in sredstev*** *za ZRP za vse oziroma posamezne ravni načrtovanja in dele države odloča* ***P CZ RS*** *(ki se aktivira po sporočilu o padcu satelita). Aktiviranje izvedejo URSZR/CORS in pristojne regijske izpostave URSZR/ReCO,*

**P – 6** **Aktiviranje sil na ravni države**

* ***sredstev pomoči*** *iz blagovnih rezerv odloča Vlada RS na predlog P CZ RS,*

**P – 7 Seznam sredstev pomoči**

* ***sredstev in oprema za osebno in skupinsko zaščito*** *odloča P CZ RS,*

**P – 8 Seznam rezervnih sredstev in opreme za osebno in skupinsko zaščito**

* *oziroma zaprosilu za* ***mednarodno pomoč*** *(v vseh zgoraj navedenih kategorijah) odloča P CZ RS ali Vlada RS. Skladno s pristojnostmi pri pripravi zaprosila sodelujejo URSZR, URSJV in Ministrstva za zunanje zadeve (MZZ). Obrazci prošenj so v prilogi****.***

**P – 9 Obrazci prošenj za mednarodno pomoč**

## PRISTOJNOSTI IN NALOGE ORGANOV VODENJA TER DRUGIH IZVAJALCEV NAČRTA OB RADIOLOŠKI NESREČI

Naloge po tem načrtu opravljajo:

* državna uprava (Vlada RS, vladne službe, ministrstva, organi v sestavi, upravne enote) in
* sile za ZRP (enote, službe in drugi operativni sestavi društev in organizacij; enote gospodarskih družb, zavodov in drugih organizacij; organi, enote in službe CZ; Policija, SV, drugi izvajalci).

**Vlada RS:**

* sprejme načrt in
* **vodi** dejavnosti za zaščito in reševanje ob padcu satelita/radiološki nesreči.

**Poveljnik CZ RS:**

* **operativno vodi** dejavnosti za ZRP ob padcu satelita/radiološki nesreči.

**Ministrstva, organi v sestavi, upravne enote ter druge oblike teritorialne organiziranosti**

Ministrstva, organi v sestavi, vladne službe in upravne enote pripravijo **načrte dejavnosti**, ki zajemajo:

* način zagotavljanja izvajanja dejavnosti med nesrečo (skladno s konceptom odziva v tem načrtu),
* organizacijo, ukrepe in naloge ter njihove izvajalce,
* materialna, finančna in druga sredstva za izvajanje nalog in ukrepov ter
* usmeritve za organiziranje, delovanje in izvajanje dejavnosti na regijski in lokalni ravni.

**Ministrstvo za obrambo (MO):**

**Uprava RS za zaščito in reševanje (URSZR):**

* + usklajuje načrtovanje za primer radiološke nesreče na vseh ravneh načrtovanja,
  + vzpostavi Službo za podporo P CZ RS in zagotavlja druge pogoje za delo P in Š CZ RS,
  + zagotavlja pogoje za delo izpostav URSZR ter regijskih sil za ZRP,
  + vzpostavi enoto za hitre reševalne intervencije (EHI),
  + zagotavlja logistično podporo delovanju sil za ZRP,
  + izvaja obveščanje prebivalcev, pristojnih organov in izvajalcev načrta in izmenjevanje informacij z relevantnimi mednarodnimi organizacijami in državami,
  + zagotavlja delovanje komunikacijskega sistema ob nesreči,
  + izvaja aktiviranje pristojnih organov in izvajalcev načrta,
  + koordinira mednarodno pomoč,
  + sodeluje pri oblikovanju državnih rezerv,
  + pripravi poročilo o izvedbi načrta.

**Generalštab Slovenske vojske (GŠSV)** načrtuje:

* + sodelovanje SV pri izvedbi radiološkega izvidovanja, dozimetrične kontrole in dekontaminacije,
  + sodelovanje SV pri evakuaciji prebivalstva.

**D – 1 Načrt dejavnosti MO / URSZR**

**Ministrstvo za okolje in prostor (MOP):**

* v sodelovanju z Agencijo za radioaktivne odpadke (ARAO) ureja dejavnosti v zvezi z radioaktivnimi odpadki ob izvajanju ZRP..

**Uprava RS za jedrsko varnost (URSJV):**

* + organizira Skupino URSJV za obvladovanje izrednega dogodka za *s*trokovno podporo P in Š CZ RS in predlaga ustrezne zaščitne ukrepe,
  + oblikuje program izrednega monitoringa radioaktivnosti ob padcu satelita in ga vodi,
  + pripravi prvo sporočilo za javnost in sodeluje pri nadaljnjih,
  + sodeluje pri zagotavljanju mednarodne pomoči,
  + skladno s pristojnostmi obvešča/izmenjuje informacije z mednarodne(mi) organizacije(mi) in
  + skrbi za delovanje sistema za komuniciranje med izrednim dogodkom (KID).

**Agencija RS za okolje (ARSO):**

* + Skupini URSJV za obvladovanje izrednega dogodka zagotavlja meteorološke podatke in pripravlja meteorološke modele.

**D – 2 Načrt dejavnosti MOP/URSJV**

**Ministrstvo za notranje zadeve (MNZ):**

* opravlja nujne naloge, ki se nanašajo na organizacijo in izvedbo ukrepov na prizadetem območju.
* **Policija:**
  + varuje življenje, osebno varnost in premoženje ljudi ter vzdržuje javni red na območju izvajanja ZRP,
  + zavaruje prizadeto območje,
  + nadzira in ureja promet glede na prometno infrastrukturo in omogoča delovanje silam za ZRP,
  + z letalsko enoto sodeluje pri izvajanju nalog, pomembnih za ZRP ter
  + sodeluje pri identifikaciji oseb.

**D - 3 Načrt dejavnosti MNZ / Policija**

**Ministrstvo za zdravje (MZ):**

* organizira in usklajuje nudenje zdravstvene oskrbe prebivalcem in zagotavlja izvajanje registracije, ocenjevanje in spremljanje prejetih doz,
* sodeluje pri zagotavljanju mednarodne pomoči v zvezi z zdravljenjem v tujini in zdravili ter
* organizira zdravstveno oskrbo izvajalcev ZRP.

**Uprava RS za varstvo pred sevanji (URSVS):**

* + sodeluje pri vzpostavitvi in izvajanju izrednega monitoringa radioaktivnosti in
  + s predstavniki sodeluje pri delu Skupine za obvladovanje izrednega dogodka URSJV.

**D - 4 Načrt dejavnosti MZ**

**Ministrstvo za kmetijstvo gozdarstvo in prehrano (MKGP):**

* sodeluje pri vzpostavitvi in izvajanju izrednega monitoringa radioaktivnosti,
* opravlja upravne in nadzorne naloge, ki se nanašajo na varnost in kakovost živil živalskega in rastlinskega izvora, zdravje in dobrobit živali, živalsko krmo, zdravje rastlin, semenski material in fitofarmacevtska sredstva.

**D – 5 Načrt dejavnosti MKGP**

**Ministrstvo za infrastrukturo (MI):**

* izdela načrt prometne ureditve na prizadetem območju in
* obvešča javnost in prednostne uporabnike prometnih storitev o zaporah in drugih spremembah v cestnem, železniškem in zračnem prometu.

**D – 6 Načrt dejavnosti MI**

**Ministrstvo za zunanje zadeve (MZZ):**

* vzdržuje stike z vladami drugih držav in mednarodnimi organizacijami,
* na predlog pristojnih organov obvešča tuja diplomatska in konzularna predstavništva, pristojna za RS, o razmerah v državi in o posledicah nesreče ter o razmerah, ki lahko vplivajo na varnost tujih državljanov v RS.

**D – 7 Načrt dejavnosti MZZ**

**Ministrstvo za finance (MF):**

* določi prednosti pri uporabi sredstev proračuna RS,
* pripravi predloge ukrepov za zagotovitev oziroma prerazporeditev možnega obsega finančnih sredstev za *odpravo posledic nesreče*,
* pripravi oceno možnosti dodelitve dodatnih finančnih sredstev iz državnega proračuna.

**D – 8 Načrt dejavnosti MF**

**Ministrstvo za gospodarski razvoj in tehnologijo (MGRT):**

* sodeluje pri dejavnostih v zvezi z blagovnimi rezervami za nesrečo in ob nesreči ter
* sodeluje pri sprejemanju odločitev o nadaljevanju storitvenih in drugih dejavnosti na prizadetem območju.

**D - 9 Načrt dejavnosti MGRT**

**Ministrstvo za delo, družino, socialne zadeve in enake možnosti**

**(MDDSZEM):**

* usklajuje dejavnosti v zvezi z evakuacijo socialnovarstvenih ustanov,
* usklajuje dejavnosti ob *sprejemu in oskrbi* za socialnovarstvene ustanove in
* sodeluje pri zagotavljanju psihosocialne pomoči prizadetim

**D -10 Načrt dejavnosti MDDSZEM**

**Ministrstvo za izobraževanje, znanost in šport (MIZŠ):**

* v sodelovanju z lokalnimi skupnostmi sodeluje pri organizaciji evakuacije vzgojno-izobraževalnih institucij in
* odloča o prenehanju pouka ali predčasnem koncu šolskega leta in o vzgojno-izobraževalnem delu na področju visokega šolstva.

**D - 11 Načrt dejavnosti MIZŠ**

**Ministrstvo za pravosodje (MP):**

* sodeluje pri izvajanju evakuacije ustanov za izvrševanje kazenskih sankcij.

**D - 13 Načrt dejavnosti MP**

**Ministrstvo za kulturo (MK):**

* v sodelovanju s pristojnimi javnimi zavodi skrbi za zaščito in reševanje ogrožene kulturne dediščine.

**D - 14 Načrt dejavnosti MK**

**Sile za ZRP (na državni ravni)**

* **Služba za podporo Š CZ RS:**
  + zagotavlja informacijsko in administrativno podporo
* **Logistični center:**
  + izvaja naloge iz 14. člena Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. [92/07](http://www.uradni-list.si/1/objava.jsp?sop=2007-01-4547), [54/09](http://www.uradni-list.si/1/objava.jsp?sop=2009-01-2697), [23/11](http://www.uradni-list.si/1/objava.jsp?sop=2011-01-0967) in [27/16](http://www.uradni-list.si/1/objava.jsp?sop=2016-01-1080)).
* **Državna enota za hitre reševalne intervencije (DEHI):**
  + poveljstvo enote organizira DEHI skladno s tem načrtom oziroma nalogami za ZRP, ki izhajajo iz načrta, iz enot organiziranih na državni ravni (vključno z enotami SV). Enota je modularna in prilagodljiva, organizacija omogoča rabo posameznih komponent glede na potrebe odziva,
  + poveljstvo enote skrbi za ustrezno opremljenost in usposobljenost enote ter
  + poveljstvo enote operativno vodi enoto ob nesreči.

**Dejavnosti (služba za podporo, informacijski center, logistični center, DEHI) so vključene v D - 1 Načrt dejavnosti MO / URSZR**

**Operativno vodenje**

Operativno vodenje dejavnosti za ZRP ob radiološki nesreči izvaja P CZ RS. Na prizadetih območjih, t.j. območjih razbitin satelita, vodenje izvaja(jo) regijski poveljnik(i) CZ.

*URSZR izdela načrt operativnega vodenja ob radiološki nesreči****.***

**P – 10 Načrt operativnega vodenja ob nesreči**

**Uporaba zvez**

Pri **operativnem vodenju** ZRP se uporabljajo:

* **sistem zvez ZA-RE:**
  + podsistem radijskih zvez za neposredne in posredne radijske zveze med uporabniki radijskih postaj ter neposredne radijske zveze z regijskimi centri za obveščanje in
  + podsistem osebnega klica za pošiljanje kratkih besedilnih sporočil imetnikom sprejemnikov osebnega klica;
* **sistem ZA-RE+** za medsebojno komunikacijo med centri za obveščanje in izvajalci nalog iz načrta,
* **sistem ZA-RE DMR** za daljinsko krmiljenje in nadzor sistema javnega alarmiranja ter
* **sistem ZA-RE DRO DMR** za govorne komunikacije in pošiljanje SMS sporočil.

Uporabi se lahko tudi:

* **sistem zvez Zveze radioamaterjev Slovenije,**
* **sistem zvez Slovenske vojske** **– RASTO DRM SV za enote SV,**
* **letalske radijske postaje** in
* **druge sisteme,** ki/če zadovoljujejo pogoje za vključitev v enotni informacijsko-komunikacijski sistem na področju varstva pred naravnimi in drugimi nesrečami(sistemi KID).

Ob izvajanju ZRP se uporabljajo tudi **javne telekomunikacije:**

* sistem stacionarne telefonije (analogna in digitalna),
* sistem mobilne telefonije in prenosa podatkov,
* sistem satelitske telefonije in prenosa podatkov,
* telefaks in
* internet (e-pošta, videokonference, spletne aplikacije).

*URSZR izdela načrt uporabe zvez ob radiološki nesreči****.***

**P –11 Načrt uporabe zvez ob nesreči**

## IZVAJANJE ZAŠČITE, REŠEVANJA IN POMOČI OB RADIOLOŠKI NESREČI

Ob nesreči se pred padcem satelita (če so informacije na voljo) ali po padcu vzpostavi **izredni monitoring** radioaktivnosti, ki zajema naslednje meritve:

* hitrosti doz (peš, med vožnjo ali iz letala/helikopterja),
* kontaminacije tal in predmetov,
* osebne kontaminacije,
* kontaminacije vode, živil, krme in izdelkov ter materialov in
* osebnih doz.

*URSJV na podlagi zasnove izrednega monitoringa izdela program monitoringa radioaktivnosti ob vrnitvi/padcu satelita z radioaktivnimi snovmi, ki ga tudi vodi. Program vključuje tudi navedbo izvajalcev posameznih nalog.*

**D – 2 Načrt dejavnosti MOP / URSJV**

**Izvajanje ZRP po vzpostavitvi izrednega monitoringa radioaktivnosti**

Po vzpostavitvi izrednega monitoringa in pridobitvi podatkov ter predlogov strokovnih organov se glede na razmere na območju **v bližini mesta padca** izvajajo naslednji **zaščitni ukrepi**:

* radiološka zaščita:
  + prenehanje uporabe kontaminiranih oz. lokalno pridelanih živil, vode in krmil ter predmetov,
  + uporaba osebnih zaščitnih sredstev,
  + dekontaminacija,
  + zaščita živali in
  + nadzor/zapora območja.
* evakuacija in
* sprejem ter oskrba evakuiranih prebivalcev.

*Predloge poda URSJV, zaščitne ukrepe odreja P CZ RS, izvajajo pa regijske in občinske sile za ZRP na območju padca satelita.*

**Varstvo izvajalcev ZRP**

Pri izvajanju ZRP se zagotavlja varstvo pred sevanji, da niso presežene dozne omejitve za izvajalce zaščitnih ukrepov, ki niso poklicni delavci z viri ionizirajočega sevanja, in sicer:

* s seznanjanjem z ukrepi za varstvo pred sevanji in tveganjem, ki ga prinaša (tudi s seznanitvijo na kraju samem),
* z uporabo ustreznih zaščitnih sredstev,
* z izvedbo osebne dekontaminacije in dekontaminacije opreme,
* z izpolnjevanjem zdravstvenih zahtev,
* z izvajanjem radiološkega nadzora in
* z ukrepanjem ob prejemu doze, ki je višja od 20mSv (efektivna doza) – pregled pri zdravniku medicine dela.

Dozne obremenitve reševalcev ne smejo preseči doznih omejitev za **profesionalne delavce z viri ionizirajočega sevanja** (izpostavljene delavce), razen v naslednji primerih:

| **Vrsta ukrepa** | **Referenčne ravni**  **[mSv]** |
| --- | --- |
| reševanje življenj,  preprečevanje taljenja reaktorske sredice,  preprečevanje velikega izpusta radioaktivnih snovi, | 500 |
| preprečevanje resnih zdravstvenih poškodb,  preprečevanje velike škode,  popravilo varnostnih sistemov jedrskega reaktorja, | 100 |
| krajša opravila, povezana z vzpostavitvijo prvotnega stanja,  izvajanje takojšnjih zaščitnih in drugih ukrepov,  vzorčevanje v okolju | 50 |
| daljša opravila, povezana z vzpostavitvijo prvotnega stanja,  rutinsko delo ob intervencijah,  dela, ki niso neposredno povezana z izrednim dogodkom | 20 |

*Shema 5: Preseganje doznih omejitev (Vir:**Uredba o mejnih dozah, referenčnih ravneh in radioaktivni kontaminaciji (Uradni list RS, št.*[*18/18*](http://www.uradni-list.si/1/objava.jsp?sop=2018-01-0798)*).*

Preseganje doznih omejitev se lahko v zgornjih primerih odobri samo izjemoma in s soglasjem specialista medicine dela, če:

* je oseba zdrava,
* se prostovoljno odloči za izvedbo naloge,
* je izurjena za izvedbo naloge in
* je seznanjena s tveganjem.

Ne glede na zgornje, pa pri ZRP, kjer bi bile lahko izpostavljene sevanju, ki povzroči dozo višjo od 20 mSv, ne smejo sodelovati ženske v rodni dobi, noseče ali doječe ženske pa ne smejo sodelovati pri zaščiti in reševanju na onesnaženem/kontaminiranem območju.

*Za zagotavljanje varstva pred sevanji reševalcev so odgovorni pristojni za organiziranje enot/ustanovitelji in pristojni poveljniki CZ.*

*Preseganje doznih omejitev odobri P CZ RS.*

*MZ zagotovi ustrezne zmogljivosti za obravnavo zdravstvenih vidikov varstva izvajalcev ZRP****.***

**D – 4- Načrt dejavnosti MZ**

## OSEBNA IN VZAJEMNA ZAŠČITA OB RADIOLOŠKI NESREČI

Osebna in vzajemna zaščita ob radiološki nesreči/padcu satelita obsega:

* rabo sredstev za osebno zaščito (sredstva za zaščito dihal, zaščitna ogrinjala in rokavice ter obuvala),
* osebno dekontaminacijo,
* uživanje varne hrane in vode (neizpostavljene, embalirane)
* zaščito domačih živali in
* sledenje navodilom pristojnih organov za izvajanje zaščitnih ukrepov.

*Za organiziranje, razvijanje in usmerjanje osebne in vzajemne zaščite so pristojne občine*

## MERILA ZA KONČANJE DEJAVNOSTI ZAŠČITE, REŠEVANJA IN POMOČI OB RADIOLOŠKI NESREČI

Dejavnosti ZRP ob radiološki nesreči/padcu satelita se končajo:

* ko so izvedeni vsi zaščitni ukrepi ob nesreči in določena zaprta območja ali območja omejene rabe,
* ko so vrednosti OIR pod referenčnimi vrednostmi za uvedbo določenega zaščitnega ukrepa.

*O končanju dejavnosti ZRP ob radiološki nesreči odloča Vlada RS na predlog P CZ RS. URSZR pripravi poročilo o izvedbi načrta.*

# POJMI IN KRAJŠAVE, UPORABLJENI V NAČRTU

**Pojmi**

|  |  |
| --- | --- |
| državna raven | Raven, ki ne vključuje regijske ravni. Če je vključena tudi regijska raven, se uporablja besedna zveza raven države. |
| evakuacija | obsega priprave in organizirano preselitev prebivalcev z ogroženih na varnejša območja ter začasen umik, razpršitev in druge oblike začasne premestitve prebivalcev zaradi njihove zaščite pred nevarnostmi. Evakuacija lahko obsega tudi nujno preselitev živine in drugih domačih živali, kulturne dediščine ter dobrin, ki so nujno potrebne za življenje. **(Navodilo o izvajanju zaščitnih ukrepov (Uradni list RS, št.**[**39/94**](http://www.uradni-list.si/1/objava.jsp?sop=1994-01-1606)**))** |
| izredni dogodek | okoliščina ali dogodek, ki ni običajen in pri katerem se zmanjša sevalna ali jedrska varnost ali je zmanjšana raven varstva pred sevanji. Zaradi stanja, ki je posledica izrednega dogodka, je treba začeti takojšne priprave ali izvajanje ukrepov za preprečitev ali odpravo posledic za zdravje in varnost ljudi ter kakovost njihovega življenja, za preprečitev posledic na premoženje in okolje ali za odpravo tveganj, ki vodijo do takih resnih posledic.(**Zakon o varstvu pred ionizirajočimi sevanji in jedrski varnosti (Uradni list RS, št.**[**76/17**](http://www.uradni-list.si/1/objava.jsp?sop=2017-01-3698)**,**[**26/19**](http://www.uradni-list.si/1/objava.jsp?sop=2019-01-1196)**in**[**172/21**](http://www.uradni-list.si/1/objava.jsp?sop=2021-01-3353)**).**  Za dogodke, ki ne dosegajo praga nesreče, izvajalec sevalne dejavnosti pripravi Navodilo za ukrepanje v primeru izrednega dogodka, ob nesrečah pa se na ustreznih ravneh načrtovanja pripravijo načrti zaščite in reševanja. |
| nesreča | dogodek ali vrsta dogodkov, povzročenih po nenadzorovanih naravnih in drugih silah, ki prizadenejo oziroma ogrozijo življenje ali zdravje ljudi, živali ter premoženje, povzročijo škodo na kulturni dediščini in okolju v takem obsegu, da je za njihov nadzor in obvladovanje potrebno uporabiti posebne ukrepe, sile in sredstva, ker ukrepi rednih dejavnosti, sile in sredstva ne zadostujejo (**Zakon o varstvu pred naravnimi in drugimi nesrečami (Uradni list RS, št.**[**51/06**](http://www.uradni-list.si/1/objava.jsp?sop=2006-01-2182)**– uradno prečiščeno besedilo,**[**97/10**](http://www.uradni-list.si/1/objava.jsp?sop=2010-01-5021)**,**[**21/18**](http://www.uradni-list.si/1/objava.jsp?sop=2018-01-0887)**– ZNOrg in**[**117/22**](http://www.uradni-list.si/1/objava.jsp?sop=2022-01-2793)**)**. |
| radiološka, kemijska in biološka zaščita | obsega ukrepe ter sredstva za neposredno zaščito pred učinki jedrskega, kemičnega in biološkega orožja ter pred posledicami nesreč z nevarnimi snovmi. V tem načrtu se zaradi narave nesreče uporablja besedna zveza radiološka zaščita **(Navodilo o izvajanju zaščitnih ukrepov (Uradni list RS, št.**[**39/94**](http://www.uradni-list.si/1/objava.jsp?sop=1994-01-1606)**).** |
| sprejem in oskrba ogroženih prebivalcev | obsegata njihovo nastanitev in oskrbo s pitno vodo, hrano, obleko ter drugimi življenjsko pomembnimi sredstvi, oskrbo z električno energijo, nujno zdravstveno oskrbo, psihološko pomoč ter obveščanje in izobraževanje šoloobveznih otrok **(Navodilo o izvajanju zaščitnih ukrepov (Uradni list RS, št.**[**39/94**](http://www.uradni-list.si/1/objava.jsp?sop=1994-01-1606)**)**. |
| zaščitni ukrepi | - prostorski, urbanistični, gradbeni in drugi tehnični ukrepi;  - evakuacija;  -sprejem in oskrba ogroženih prebivalcev;  -radiološka, kemijska in biološka zaščita;  -zaklanjanje;  - zaščita kulturne dediščine (**Zakon o varstvu pred naravnimi in drugimi nesrečami (Uradni list RS, št.**[**51/06**](http://www.uradni-list.si/1/objava.jsp?sop=2006-01-2182)**– uradno prečiščeno besedilo,**[**97/10**](http://www.uradni-list.si/1/objava.jsp?sop=2010-01-5021)**,**[**21/18**](http://www.uradni-list.si/1/objava.jsp?sop=2018-01-0887)**– ZNOrg in**[**117/22**](http://www.uradni-list.si/1/objava.jsp?sop=2022-01-2793)**)**. |
| zaklanjanje | obsega zaklanjanje ljudi v zakloniščih, zaklonilnikih in drugih objektih, ki omogočajo zaščito pred ruševinami, radiološkimi in drugimi nevarnostmi v vojni ter ob drugih nesrečah **(Navodilo o izvajanju zaščitnih ukrepov (Uradni list RS, št.**[**39/94**](http://www.uradni-list.si/1/objava.jsp?sop=1994-01-1606)**)**. V tem načrtu je kot zaklanjanje pojmovano zadrževanje v zaprtih prostorih običajnih zgradb z izklopljeno ventilacijo. |
| zaščita kulturne dediščine | obsega ukrepe, dejavnosti in sredstva za zaščito stavbne in druge nepremičnine kulturne dediščine ter premičnih predmetov in njihovih zbirk, ki imajo veliko kulturno vrednost pred vojnimi nevarnostmi ter naravnimi in drugimi nesrečami **(Navodilo o izvajanju zaščitnih ukrepov (Uradni list RS, št.**[**39/94**](http://www.uradni-list.si/1/objava.jsp?sop=1994-01-1606)**)**. |

**Krajšave**

|  |  |
| --- | --- |
| AR | Akcijske ravni |
| ARAO | Agencija za radioaktivne odpadke |
| ARSO | Agencija RS za okolje |
| BR | Občina Brežice |
| CORS | Center za obveščanje Republike RS |
| Cs | Cezij |
| CSRAO | Centralno skladišče radioaktivnih odpadkov |
| CZ | Civilna zaščita |
| D | Dodatek |
| DEHI | Državna enota za hitre intervencije |
| EADRCC | Evroatlantski center za usklajevanje pomoči ob nesrečah  (Euroatlantic Disaster Response Coordination Centre) |
| ECURIE | European Community Urgent Radiological Information Exchange |
| EHI | Enota za hitre intervencije |
| EU | Evropska unija |
| EU – ERCC | Evropska unija -Center za usklajevanje nujnega odziva(EU - Emergency Response Coordination Centre) |
| GPU | Generalna policija uprava |
| I | Jod |
| IRSVNDN | Inšpektorat Republike Slovenije za varstvo pred naravnimi in drugimi nesrečami |
| JRKBO SV | Enote za jedrsko, radiološko, kemično in biološko obrambo Slovenske vojske |
| KI | Kalijev jodid |
| KID | Sistem za komuniciranje med izrednim dogodkomURSJV |
| KK | Mestna občina Krško |
| Kr | Kripton |
| MAAE /IAEA | Mednarodna agencija za atomsko energijo International Atomic Energy Agency |
| MDDSZEM | Ministrstvo za delo, družino, socialne zadeve in enake možnosti |
| MF | Ministrstvo za finance |
| MGRT | Ministrstvo za gospodarski razvoj in tehnologijo |
| MI | Ministrstvo za infrastrukturo |
| MIZŠ | Ministrstvo za izobraževanje, znanost in šport |
| MJU | Ministrstvo za javno upravo |
| MK | Ministrstvo za kulturo |
| MKGP | Ministrstvo za kmetijstvo, gozdarstvo in prehrano |
| MNZ | Ministrstvo za notranje zadeve |
| MO | Ministrstvo za obrambo |
| MOP | Ministrstvo za okolje in prostor |
| MP | Ministrstvo za pravosodje |
| MZZ | Ministrstvo za zunanje zadeve |
| MZ | Ministrstvo za zdravje |
| NCKU | Nacionalni center za krizno upravljanje |
| NEK | Nuklearna elektrarna Krško |
| Ni | Nikelj |
| OC SV | Operativni center Slovenske vojske |
| OKC UPS GPU | Operativni komunikacijski center Uprave za policijske specialnosti Generalne policijske uprave |
| OIR | Operativna intervencijska raven |
| OPU | Območje izvajanja preventivnih zaščitnih ukrepov ob nesreči v NEK |
| OSP | Območje splošne pripravljenosti ob nesreči v NEK |
| OTU | Območje načrtovanja takojšnjih zaščitnih ukrepov ob nesreči v NEK |
| P | Priloga |
| P CZ RS | Poveljnik Civilne zaščite Republike Slovenije |
| Po. | Posavska regija |
| ReCO | Regijski center za obveščanje |
| RKB | Radiološko, kemično in biološko |
| ROU | Razširjeno območje načrtovanja ukrepov ob nesreči v NEK |
| RS | Republika Slovenija |
| Sr | Stroncij |
| SV | Slovenska vojska |
| Š CZ RS | Štab Civilne zaščite Republike Slovenije |
| UKOM | Urad Vlade Republike Slovenije za komuniciranje |
| UN - OCHA | Urad združenih narodov za usklajevanje humanitarnih aktivnosti  (United Nations Office for Coordination of Humanitarian Affairs) |
| URSJV | Uprava Republike Slovenije za jedrsko varnost |
| URSVS | Uprava Republike Slovenije za varstvo pred sevanji |
| URSZR | Uprava Republike Slovenije za zaščito in reševanje |
| UVHVVR | Uprava Republike Slovenije za varno hrano, veterinarstvo in varstvo rastlin |
| UVINZR | Uredba o vsebini in izdelavi načrtov zaščite in reševanja |
| ZRP | Zaščita, reševanje in pomoč |
| ZU | Zaščitni ukrep |
| ZVISJV | Zakon o varstvu pred ionizirajočimi sevanji in jedrski varnosti |
| ZVNDN | Zakon o varstvu pred naravnimi in drugimi nesrečami |

# SEZNAM DODATKOV IN PRILOG

**DODATKI**

**D – 1 Načrt dejavnosti MO / URSZR**

**D – 2 Načrt dejavnosti MOP / URSJV**

**D - 3 Načrt dejavnosti MNZ**

**D - 4 Načrt dejavnosti MZ**

**D – 5 Načrt dejavnosti MKGP**

**D – 6 Načrt dejavnosti MI**

**D – 7 Načrt dejavnosti MZZ**

**D – 8 Načrt dejavnosti MF**

**D - 9 Načrt dejavnosti MGRT**

**D – 10 Načrt dejavnosti MDDSZEM**

**D - 11 Načrt dejavnosti MIZŠ**

**D - 12 Načrt dejavnosti MJU**

**D - 13 Načrt dejavnosti MP**

**D – 14 Načrt dejavnosti MK**

**D – 15 Načrt dejavnosti UKOM**

**PRILOGE**

**P – 1 Akcijske (AR) in operativne intervencijske ravni (OIR)**

**P – 2 Obveščanje izvajalcev načrta ob jedrski nesreči v NEK, ob jedrski nesreči v tujini in radiološki nesreči**

**P – 3 Obveščanje drugih držav in mednarodnih organizacij**

**P – 4 Obveščanje drugih organov in organizacij**

**P – 5 Besedila obvestil ob razglašenih stopnjah nevarnosti v NEK**

**P – 6 Aktiviranje sil na državni ravni**

**P – 7 Seznam sredstev pomoči**

**P – 8 Seznam rezervnih sredstev in opreme za osebno in skupinsko zaščito**

**P – 9 Obrazci prošenj za mednarodno pomoč**

**P – 10 Načrt operativnega vodenja ob jedrski nesreči v NEK, ob jedrski nesreči v tujini in radiološki nesreči**

**P – 11 Načrt uporabe zvez ob jedrski nesreči v NEK, ob jedrski nesreči v tujini, ob radiološki nesreči**

**P – 12 Postopki za prenehanje izrednega dogodka (dejavnosti po končanju ZRP)**

**P – 13 Ažuriranje načrta**

**Slike in sheme**

**Slike:**

*Slika 1: Območja načrtovanja zaščitnih ukrepov ob jedrski nesreči v NEK: OPU (3 km), OTU (10 km) in ROU (25 km).*

*Slika 2: Jedrske elektrarne v Evropi marca 2022 (vir: euronuclear.org).*

**Sheme:**

*Shema 1: Časovni okviri za izvedbo posameznih dejavnosti po razglasitvi splošne nevarnosti ob jedrski nesreči v NEK.*

*Shema 2: Izvedba zaščite, reševanja in pomoči ob jedrski nesreči v NEK (koncept odziva).*

*Shema 3: Obveščanje ob jedrski nesreči v NEK.*

*Shema 4: Potek ZRP po vzpostavitvi izrednega monitoringa radioaktivnosti.*

*Shema 5: Preseganje doznih omejitev (Vir:**Uredba o mejnih dozah, referenčnih ravneh in radioaktivni kontaminaciji (Uradni list RS, št.* [*18/18*](http://www.uradni-list.si/1/objava.jsp?sop=2018-01-0798)*).*

*Shema 6: Obveščanje ob jedrski nesreči v tujini.*

*Shema 7: Obveščanje ob radiološki nesreči.*